6 Petua Goreng Ayam Agar Masak Sempurna & Tak Berdarah

Mesti ramai selalu goreng ayam kat rumah kan? Nampak macam mudah, sebenarnya ada petua goreng ayam yang perlu anda tahu supaya isinya benar-benar masak.
Kalau diangkat terlalu cepat, ayam boleh jadi mentah. Kalau terlalu lama, ayam akan menjadi sedikit keras dan kurang enak.

Jika ayam masih berdarah dan mentah, ia boleh menjadi pembawa bakteria salmonella dan virus berbahaya.
Oleh itu, ini dia 6 petua goreng ayam yang perlu anda tahu untuk mendapatkan hasil yang sempurna.
6 PETUA GORENG AYAM SUPAYA MASAK SEMPURNA DAN TAK BERDARAH
Berikut adalah enam petua goreng ayam yang sempurna supaya tak berdarah dan empuk bila dimakan.
1. PASTIKAN POTONGAN TAK TERLALU BESAR
Pertama sekali, lihat dahulu bahagian ayam yang ingin dimasak terutamanya bahagian bertulang seperti peha dan kepak.
Pastikan potongan pada bahagian ini tidak terlalu besar untuk mengelakkannya berdarah.

2. MENGELAR ATAU MEREBUS TERLEBIH DAHULU
Jika anda lebih suka potongan ayam yang besar, anda boleh menusuknya dengan garfu atau mengelar bahagian ayam tersebut supaya ia masak dengan sempurna.
Selain itu, anda juga boleh merebus atau mengukus ayam terlebih dahulu sebelum menggorengnya.

3. NYAHBEKU AYAM BEKU TERLEBIH DAHULU
Jika baru keluarkan ayam dari freezer, jangan terus goreng kerana ia akan menyebabkan ayam masak di bahagian luar sahaja tetapi di bahagian dalam masih mentah.
Jadi, pastikan anda keluarkan ayam yang beku awal-awal dan rendamkannya dalam air suam sehingga lembut atau defrost menggunakan microwave.

4. GUNA MINYAK YANG BANYAK
Untuk mendapatkan hasil ayam goreng yang sempurna, pastikan anda menggunakan minyak yang banyak sehingga menutupi kesemua bahagian ayam dalam kuali.
Dengan menggunakan cara ini, secara automatik proses pemanasan akan lebih rata sehingga daging dan ayam masak dengan sempurna.

5. GUNA API SEDERHANA
Kalau nak pastikan ayam masak dengan sempurna hingga ke bahagian dalam, pastikan guna suhu api yang kecil atau sederhana ketika menggoreng.
Jika guna api terlalu besar, bahagian luar akan terlalu cepat masak dan mungkin hangus tetapi bahagian dalamnya masih belum masak sepenuhnya.

6. MASUKKAN BAHAGIAN BERTULANG TERLEBIH DAHULU
Ketika mahu mula menggoreng, masukkan bahagian yang mempunyai joints atau tulang-tulang bersambung dan lebih cenderung mengeluarkan darah terlebih dahulu.
Kemudian, barulah diterbalikkan ke bahagian yang kurang berisiko agar ia masak dengan sempurna.

Dengan menggunakan petua-petua ini semasa menggoreng ayam, ayam akan masak sempurna dan rangup serta lebih menyelerakan untuk dimakan.


6 Resepi Bento Box Mudah & Comel!

PENULISmyResipi
KATEGORIArtikel
POSTED ON2018-12-26 03:29:50

Hari-hari bekalkan bento yang sama untuk anak-anak mesti bosan kan? Anak-anak pun tak lalu nak makan sebab jemu dengan menu-menu yang sama.
Haa..ibu-ibu, jom jadi kreatif dan cuba resepi-resepi bento ringkas, comel dan semestinya sedap dari MILO UHT ni. Confirm anak makan sampai licin!
1. Burrito Telur Hancur
Video resipi Burrito Telur Hancur
Bahan-bahan diperlukan:
– 2 biji telur
– 2 sudu besar susu rendah lemak
– 1 sudu kecil daun ketumbar (dicincang)
– 1 sudu kecil minyak sayuran
– 4 sudu besar keju cheddar
– 2 keping roti tortilla whole wheat
– Secubit garam
– 1/4 sudu kecil lada hitam
Cara menyediakan dan memasak:
1. Untuk telur hancur, di dalam mangkuk, pukul telur bersama susu, daun ketumbar, garam dan lada hitam.
2. Menggunakan non-stick pan, panaskan minyak dan masukkan telur. Kemudian, hancurkan.
3. Letakkan 2 helai daun salad di tengah roti tortilla, kemudian, tabur 2 sudu besar keju cheddar, letakkan separuh telur hancur dan 2 sudu sudu besar tomato.
4. Gulung cara burrito-style.
Siapa yang tak suka burrito? Orang dewasa suka, kanak-kanak lagilah suka! Mesti anak-anak happy bila melihat burrito comel sebegini sudah tersedia untuk mereka makan. Confirm tak nak share dengan kawan-kawan.
2. Nasi Goreng Labu
Video Resipi Nasi Goreng Labu
Bahan-bahan diperlukan:
– 1 sudu besar minyak bijan
– 1 ulas bawang putih (dicincang)
– 1 sudu kecil halia kisar
– 1/2 biji bawang merah
– 1/2 cawan labu (dipotong kiub kecil)
– 1 1/2 cawan nasi perang yang sudah dimasak
– 1/4 cawan kacang kuda (direbus)
– 2 sayur bok choy (dicincang kasar)
– 2 sudu kecil kicap masin
– 1 sudu besar sos tiram
– 1/4 sudu kecil lada putih
Toppings:
– 1 sudu besar daun bawang (dihiris)
– 1 sudu kecil bijan
Cara menyediakan:
1. Menggunakan non-stick pan, panaskan minyak dengan api sederhana.
2. Masukkan bawang putih, halia dan bawang merah hingga naik bau.
3. Masukkan labu dan kacau hingga labu lembut selama 3 minit.
4. Masukkan nasi perang dan kacang kuda. Kacau selama 1 minit.
5. Masukkan kicap masin, sos tiram dan lada putih. Kacau selama 1 minit.
6. Masukkan sayur bak choy dan kacau hingga lembut.
7. Tabur daun bawang dan bijan. Hidangan ini sedia untuk dihidang.
Dengan hiasan ikan duyung comel dilengkapkan lagi dengan buah-buahan berkhasiat, hidangan ini sudah lengkap untuk menceriakan anak-anak.
3. Salad Pasta Hawaii
Video Resipi Salad Pasta Hawaii
Bahan-bahan diperlukan:
– 1 cawan wholemeal spiral pasta yang sudah dimasak
– 1 cawan buah nanas (dipotong kiub kecil)
– 3 sudu besar lobak merah (dihiris nipis)
– 1 sudu besar daun bawang (dihiris)
– 4 sudu besar isi ikan tuna
Dekorasi:
– 1 sudu besar jus lemon
– 3 sudu besar sos light mayonis
– 1 sudu besar greek yogurt rendah lemak
Cara menyediakan:
1. Di dalam mangkuk besar, masukkan pasta, buah nanas, isi ikan tuna, lobak merah dan daun bawang. Gaul dan ketepikan.
2. Di dalam mangkuk kecil yang asing, gaul jus lemon, sos mayonis, greek yogurt dan garam. Kemudian, masukkan campuran pasta. Gaul.
Gabungan pasta dan salad ini juga merupakan satu kombinasi yang unik. Tak susah pun nak sediakan. Potong-potong dan campak-campak sikit dah siap!
4. Tortilla Rangup & Labu Tuna Lecek
Video resipi Tortilla Rangup & Labu Tuna Lecek
Bahan-bahan diperlukan:
– 1/4 labu kecil (250g) dibuang biji dan dipotong kiub besar dengan kulitnya
– 1 sudu besar marjerin
–  4 sudu besar isi ikan tuna
– Secubit garam
– 1/4 sudu kecil lada hitam
– 1 sudu kecil daun bawang (dihiris)
– 1 keping roti wholemeal tortilla (potong bentuk chips)
Cara menyediakan:
1. Microwave labu selama 5 minit sehingga lembut dan masak.
2. Gunakan sudu untuk keluarkan isi labu dan buan kulitnya.
3. Di dalam mangkuk, masukkan marjerin, isi ikan tuna, labu, garam dan lada hitam. Gaul. Kemudian, tabur daun bawang.
4. Lapikkan baking sheet di atas pinggan yang microwaveable dan leta sedikit minyak sayuran di atasnya.
5. Susun tortilla wedges di atas baking sheet.
6. Microwave selama 4 minit sehingga keperenggan dan rangup.
7. Biarkan tortilla chips di luar selama 5 minit dan hidangkan bersama Pumpkin Tuna Mash.
Kombinasi labu dan tuna ini mungkin nampak simple tapi anak-anak akan dapat khasiat dan protein yang secukupnya.
5. Sandwich Mentega Kacang
Video resipi Sandwich Mentega Kacang
Bahan-bahan diperlukan:
– 2 keping roti wholemeal (dibakar)
– 2 sudu besar mentega kacang (unsalted dan unsweetened)
– 1 biji pisang (dihiris)
– 2 sudu kecil biji labu
– 1 sudu kecil madu
Cara menyediakan:
1. Sapukan 1 sudu besar mentega kacang di atas roti.
2. Letakkan hirisan pisang.
3. Tabur biji labu dan madu.
4. Ulang dengan menggunakan bahan lebihan.
Walaupun nampak mudah, tetapi sandwich mentega kacang dengan dekorasi bento yang sangat comel ni mesti dapat membangkitkan selera anak. Kalau bawa bekal ini ke sekolah, kawan-kawan yang lain mesti akan jealous.
6. Wrap Ayam Daun Salad
Video resipi Wrap Ayam Daun Salad
Bahan-bahan diperlukan:
– Ayam kisar
– 1 biji keledek kecil (dihiris)
– 6 helai daun sayur romaine lettuce
– 2 sudu kecil minyak bijan
– 1 ulas bawang putih kisar
– 1/2 cawan frozen mixed vegetables
– 1 sudu besar sos tiram
– 1/4 sudu kecil lada putih
– 1 sudu kecil sos ikan
– 1 sudu kecil kicap masin
Cara menyediakan:
1. Untuk Sweet Potato Chips, lapikkan baking sheet di atas pinggan microwaveable dan letakkan sedikit minyak. Kemudian, susun keledek di atasnya.
2. Microwave selama 3 minit sehingga rangup.
3. Biarkan di luar selama 5 – 10 minit. Kemudian, masukkan ke dalam kontenar. Anda juga boleh
4. Untuk ayam, menggunakan non-stick pan, panaskan minyak dengan api sederhana.
5. Masukkan bawang putih dan masak hingga naik bau.
6. Masukkan ayam kisar dan masak selama 3 minit sehingg separuh masak.
7. Masukkan mixed vegetables, kicap masin, sos ikan, garam dan lada putih. Masak selama 5 minit.
8. Hidangkan dengan daun romaine lettuce.
Dan yang terakhir, boleh hasilkan resipi wrap ayam ini. Bukan setakat berkhasiat, resipi ini juga sangat enak dengan balutan ayam cincang di dalam daun salad segar. Ia menjadi lebih sempurna dengah satu pek MILO UHT. Nyum!
Untuk dapatkan lebih banyak resipi #MiloBentoBox yang menarik dan comel serta maklumat lanjut mengenai produk MILO, klik di sini.


6 Resipi Makanan Barat Yang Wajib Anda Cuba

Makanan barat sudah menjadi kegilaan ramai terutamanya kepada rakyat Malaysia. Hal ini kerana, di dalam satu pinggan menu barat itu mempunyai pelbagai jenis juadah.
Kalau anda sudah bosan dengan menu yang sama, apa kata lepas ni anda cuba menu yang akan dikongsikan pada ruangan bawah ini.
6 Resipi Makanan Barat Yang Lazat
Macaroni Cheese Yang Super Sedap

Bahan-bahan:

3 cawan macaroni
Air secukupnya untuk rebus macaroni
Sedikit minyak untuk rebus macaroni
3 keping cheese
1 cawan cheese powder
1 sudu parsley
1 sudu basil
1 sudu oregano
3 cawan susu segar

Kalau nak lagi sedap, letak mozarella cheese baru lagi padu.
Cara memasak:

Rebus macaroni hingga hampir kembang sepenuhnya.
Apabila kembang, buang air rebusan tadi.
Masukkan susu segar, oregano, cheese keping dan cheese powder.
Masak semua hingga sebati dan melting.

Carbonara Tanpa Sos Prego

Bahan-bahan:

1/2 biji bawang holland
Sedikit minyak
1 sudu besar marjerin
2 kiub ayam
4 ulas bawang putih
3 keping cheese
1 sudu tepung gandum dan sedikit air
1 kotak susu full cream
cendawan (optional)
Italy herbs
Garam

Cara-cara:

Masukkan marjerin.
Tumis bawang putih dan bawang holland.
Bila sudah kekuningan sikit, masukkan air bancuhan tepung.
Masukkan kiub ayam, susu full cream, cheese dan italy herbs.
Apabila dah menggelegak sikit. Masukkan cendawan dan garam. Gaul hingga kepekatan yang kita nak.

Sos blackpaper

Bahan-bahan:

1/2 biji bawang holland
Sedikit minyak
1 sudu besar marjerin
2 kiub ayam
4 ulas bawang putih
3 keping cheese
1 sudu tepung gandum dan sedikit air
1 kotak susu full cream
Cendawan (optional)
Italy herbs
Garam
Kicap
1 sudu kecil lada hitam

Cara-cara:

Masukkan marjerin.
Tumis bawang putih dan bawang holland.
Bila sudah kekuningan sedikit, masukkan air bancuhan tepung.
Masukkan kiub ayam, susu full cream, cheese dan italy herbs.
Apabila dah menggelegak sikit, masukkan garam dan cendawan. Gaul hingga kepekatan yang kita nak.
Masukkan kicap 2 sudu besar dan lada hitam yang di tumbuk.

Chewy Coklat Chip

Bahan-bahan:

1/2 cawan mentega
1/2 cawan gula perang
1/2 cawan gula castor
1 biji telur
1 1/4 tepung gandum
1 sudu besar tepung jagung
1/2 sudu kecil soda bikarbonat
1/2 sudu kecil garam
1 cawan coklat chip

Cara-cara:

Satukan mentega, gula perang, gula castor.
Gaul hingga sebati.
Kemudian masukkan telur dan gaul lagi.
Masukkan campuran tepung gandum, garam, soda bikarbonat dan gaul.
Akhir sekali, masukkan coklat chip dan gaul.
Apabila adunan dah siap. Masukkan adunan ke dalam peti ais selama 1 jam.
Sejam kemudian, keluarkan dari peti ais dan boleh bahagikan adunan ikut saiz yang diingini.
Bakar suhu 150 selama 15-20 minit.

Shepherd’s Pie Cheese
Bahan-bahan:

5 biji kentang
1 sudu kecil lada sulah
Garam secukup rasa
1 cawan susu
2 keping cheese
3 sudu minyak
Daging cincang
6 sudu serbuk cheese
Air panas

Cara-cara:

Rebus dulu kentang dengan garam hingga separuh masak.
Lenyekkan kentang dan masukkan cheese, lada sulah, susu full cream dan garam.
Kemudian masukkan kentang lenyek tadi ke dalam bekas loyang dan ratakan.
Masak daging cincang hingga masak dan letak di atas kentang leyek yang kita ratakan tadi.
Bakar sekejap di oven dengan suhu 160 sehingga cheese mencair.

Aglio Olio Terangkat

Bahan-bahan:

1 paket spaghetti
8 ulas bawang putih
1 setengah tomato
1 slice keju
1 ketul kiub ayam
1 tin cendawan
1/2 biji cili benggala
1 sudu besar italy herbs
1 sudu besar lada hitam
2 paket cili flakes
Garam secukup rasa
Udang

Cara memasak:

Panaskan minyak dan tumis bawang putih hingga keperangan sedikit.
Masukkan tomato, cili benggala dan cendawan.
Gaul sedikit. Kemudian masukkan kiub ayam, cili flake, lada hitam, italy herbs, cheese dan garam.
Akhir sekali, masukkan udang dan spaghetti. Gaul sebati.

Kredit: Noratiqah Nordin
Baca juga:
CARA | Membuat Tortilla Wrap


6 Senarai Kedai Yang Menjual Nasi Kerabu Sedap Di Sekitar KL Dan Selangor

Siapa je tak suka Nasi Kerabu kan? Nasi kerabu adalah makanan yang sesuai untuk dijadikan makanan sarapan pagi, makan tengah hari dan juga malam.
Nasi Kerabu didatangkan dengan nasi berwarna biru kerana ianya hasil daripada bunga kacang rama-rama yang digunakan dalam masakan. Nak lagi sedap, nasi kerabu selalunya dimakan dengan lauk pilihankegemaran anda seperti telur masin, sayur-sayuran, budu, sambal dan keropok. Nasi Kerabu juga disediakan dalam warna lain seperti kuning (kunyit) dan hijau (campuran pandan dan herba lain).
Nasi Kerabu juga adalah makanan kegemaran orang ramai dan ia datang dari Kelantan. Memang sedap sampai menjilat jari lah. Jadi kalau anda yang berada di KL dan Selangor dan mencari kedai Nasi Kerabu yang sedap, jom baca artikel ini dengan lebih lanjut.
6 Senarai Kedai Yang Menjual Nasi Kerabu Sedap Di Sekitar KL & Selangor:
1. Kelate Kitchen

Kelate Kitchen merupakan sebuah restoran yang paling popular yang pernah dibuka di Setapak, KL. Hampir setiap hari pasti akan ada orang yang menunggu dalam barisan yang panjang untuk makan tengah hari di sini. Selain daripada Nasi Kerabu mereka yang sedap, di sini juga ada menjual Nasi Kukus yang mendapat perhatian ramai juga. Dan tidak lengkap makanan anda kalau anda tak try Teh Ais Madu mereka yang kaw ni. Memang rugi kalau anda tak singgah ke sini.
Alamat: Plaza Prima Setapak, B, 7 & 8, Jalan Prima Setapak 1, Taman Setapak, 53100 Kuala Lumpur
Waktu Beroperasi: Setiap Hari (10AM – 10PM)
2. Warung Wok

Tersembunyi di antara bangunan sebenarnya ada sebuah kedai yang bernama Warung Wok yang menjual makanan Kelantan. Pemilik restoran ini berasal dari Kelantan tau haa sudah tentulah makanan Kelantan di sini dijamin ori dan sedap kan? Di sini juga ada menyediakan lauk yang boleh anda makan bersama Nasi Kerabu anda seperti ikan, daging dan ayam. Sambalnya juga memang cukup menyelerakan. Anda patut cuba makan di sini!
Alamat: G – 2, Jalan Kenari 12a, Bandar Puchong Jaya, 47100 Puchong, Selangor
Waktu Beroperasi: Setiap Hari (8AM – 9PM)
3. Hayaki

Jika anda sering ke Uptown Damansara, anda mungkin pernah ternampak Kopitiam halal yang dibuka 24 jam ini. Kesistimewaan kedai ini adalah mereka menghidangkan pelbagai jenis makanan Kelantan. Tapi antara makanan yang sering menjadi pilihan orang ramai semestinya lah Nasi Kerabu Ayam Percik mereka. Fuhh memang sedap tak terhingga.
Alamat: Jalan SS 21/37 Uptown, Damansara Utama, 47400 Petaling Jaya, Selangor
Waktu Beroperasi: Setiap Hari (24 Jam)
4. Tempurung Kitchen

Kafe di Shah Alam ini menyajikan masakan asli Kelantan. Dan dengar cerita masakan di sini dimasak oleh chef yang sangat berpengalaman tau, haa confirm la sedap makanan di sini. Antara menu popular di sini adalah Nasi Kerabu Bedo’oh iaitu makanan yang dihidangkan bersama nasi kukus kuning, lamb chop, keropok, sayur-sayuran, kuning telur masin dan budu. Wow menarik kan?
Alamat: 10-1 Jalan Lengkuas D16/D Ken Rimba, Seksyen 16, 40200 Shah Alam, Selangor
Waktu Beroperasi: Setiap Hari (11.30AM –10.30PM)
5. Restoran Patatimo

Bagi mereka yang tinggal di KL dan mengidamkan Nasi Kerabu pada pukul 3 pagi, Patatimo adalah tempat yang boleh anda kunjungi. Restoran ini dibuka sehingga 5 pagi dan Nasi Kerabu mereka dilengkapi dengan ayam goreng fresh dimasak.
Alamat: D’Wangsa, 11, Jalan Wangsa Delima 10, Wangsa Maju, 53300 Kuala Lumpur, Wilayah Persekutuan Kuala Lumpur
Waktu Beroperasi: Setiap Hari (7.3AM – 5AM)
6. Warung Ambo

Bagi mereka yang tinggal di Shah Alam, anda boleh mendapatkan Nasi Kerabu yang sedap dan murah di sini. Nasi Kerabu Biasa (tanpa daging) mereka hanya lah berharga RM3.50,dan kalau anda tambah ayam atau daging, satu pinggan Nasi Kerabu hanyalah berharga RM7.50. Murah sangat kan? Memang tak peliklah kenapa orang ramai sanggup beratur panjang di kedai ini. Dah la sedap murah pula tu!
Alamat: 38, Jalan Novelis U1/86A, Laman Glenmarie, 40150 Shah Alam
Waktu Beroperasi: Setiap Hari (8.30AM – 4PM)
Haa menarik kan senarai kedai Nasi Kerabu di atas? Lepas ni jika anda teringinkan Nasi Kerabu dah tak perlu susah-susah cari kedai yang jauh! Selamat mencuba.
Sumber: funntaste.com


7 CARA BERKESAN UNTUK HILANGKAN KUTU BERAS

 PENULIS
myResipi

 KATEGORI
Artikel

 POSTED ON
2019-04-17 05:43:35

Anda baru je beli beras tapi dah jadi sarang kutu beras? Bila beras dah ada kutu beras, nasi yang kita tanak nanti jadi tidak berapa sedap dan mudah basi. Jadi, kami akan kongsikan cara untuk hindarkan kutu beras dari menyerang.
1. Guna Asam Keping

Kutu beras memang tak suka asam keping. Jadi, anda hanya perlu letakkan beberapa keping asam keping ke dalam tempat simpan beras untuk menghalau kutu beras.
2. Daun Limau Purut

Anda juga boleh gunakan daun limau purut kerana kutu beras tak suka bau daun limau purut. Letakkan di bahagian atas, tengah dan bawah tempat simpan beras anda.
3. Jemur Bawah Matahari

Jika kutu beras anda terlalu banyak, anda hanya perlu jemur beras di bawah cahaya matahari. Masukkan beras dalam satu dulang dan letakkan cili kering atas beras. Jemur beras tersebut.
4. Guna Kulit Kayu Manis

Anda juga boleh letak kulit kayu manis ke dalam tempat simpan beras. Aroma dari kulit kayu manis mampu halang kutu beras daripada membiak dalam beras anda.
5. Guna Daun Pandan

Daun pandan bukan saja boleh mewangikan beras, tapi ia juga boleh menghalau kutu beras.
6. Guna Cili Kering

Anda hanya perlu gunting dua cili kering dan letakkan dalam tempat simpanan beras. Bau pedas dari cili kering akan menghalau kutu beras.
7. Letakkan Dalam Freezer

Letakkan beras anda dalam freezer selama 3 hari. Cara ini akan mematikan kutu beras dan telurnya.


7-Eleven Dakwa Produk Nutrimalt Tiada Alkohol Seperti yang Ditular

Menurut 7-Eleven pihaknya tidak akan mengambil ringan tentang proses kelulusan sesuatu produk yang dijual di bawah rangkaiannya.
Baru-baru ini media sosial kecoh dengan penularan satu video yang dikongsikan oleh seorang pendakwah, Ustaz Syah tentang minuman jenama Nutrimalt yang tidak halal.
Ketiadaan sijil halal yang disahkan Jakim selain dikilangkan di bawah syarikat pengeluar minuman beralkohol, Carlsberg membuatkan ramai mula was-was hingga timbul dakwaan bahawa minuman berkenaan yang dijual di 7-Eleven mengandungi alkohol.
Artikel berkaitan: 7E Berubah Ke Konsep Baru, Banyak Makanan Menarik Yang Patut Anda Cuba
Mengambil kira kebimbangan para pelanggan, 7-Eleven Malaysia segera menghubungi pengeluar Nutrimalt, bagi mengenal pasti status minuman berkenaan.

“Pihak pengeluar telah memberikan respon secara rasmi dan menekankan bahawa produk ini tidak mengandungi alkohol dan kami berkongsikan maklumat ini kepada pihak umum dan juga pelanggan setia 7-Eleven,” kata rangkaian kedai serbaneka itu dalam satu kenyataan.
Menurut kenyataan itu lagi, 7-Eleven menegaskan pihaknya tidak akan mengambil ringan tentang proses kelulusan sesuatu produk yang dijual di bawah rangkaiannya.
“Ingin ditekankan bahawa komitmen 7-Eleven adalah berterusan dalam memastikan setiap kebimbangan para pelanggan didengari dan diuruskan dengan baik supaya kami dapat memberikan perkhidmatan terbaik.
“Di 7-Eleven, semua produk kami melalui proses kelulusan yang ketat untuk memastikan keselamatan penggunaan yang terjamin bagi semua pelanggan.
“Kami sentiasa mengamalkan kerjasama yang rapat dengan para pembekal dalam memastikan pembekalan rantaian yang cekap dan jaminan bahawa setiap produk kami adalah menepati kualiti yang ditetapkan,” kata 7-Eleven lagi.


Kenali 7 Jenis Kurma Yang ‘Famous’ Dekat Malaysia, Anda Suka Yang Mana?

Jom kenali jenis-jenis kurma yang popular di Malaysia. Seperti yang semua tahu, buah ini memang banyak khasiatnya.
Apabila masuk musim puasa, memang kurma ini antara buah wajib untuk dimakan ketika sahur dan berbuka puasa. Hendak pula ia adalah makanan sunnah Nabi.
Baca juga: Bukan Hanya Sedap, Sebiji Kurma Mempunyai 12 Khasiat Yang Ramai Tak Tahu
Antara khasiatnya, buah kurma bagus untuk sistem penghadaman dan melancarkan sistem peredaran darah dalam badan.
Kalau sebelum ini kita hanya tahu makan, apa kata kita kenali pula jenis kurma yang popular dekat Malaysia ni. Nampak serupa tapi sebenarnya berbeza tau.

1. Kurma Medjool

Asal-usul: Jenis kurma ini antara yang tertua sekali yang berasal dari Timur Tengah dan Afrika Timur. Kurma Medjool ini ditanam di Maghribi, Palestin, Jordan, serta Arab Saudi.
Rasa & Tekstur: Manis dan mempunyai tekstur yang lembut dan berserat.
Warna & saiz: Berwarna coklat kemerahan dan saiznya agak besar.

2. Kurma Piarom

Asal-usul: Kurma Piatrom ini berasal dari Teluk Parsi dan Timur Tengah sejak zaman purba Mesopotamia iaitu 6,000 Sebelum Masihi.
Rasa & tekstur: Mempunyai kulit gelap nipis yang melekat sepenuhnya dengan isi. Rasa manis yang unik seakan-akan campuran toffee dan karamel.
Warna & saiz: Separa kering, panjang kira-kira 2 hingga 5 cm, nipis dan bujur dengan warna kulitnya yang coklat gelap hingga hitam.

3. Kurma Ajwa

Asal-usul: Berasal dari Madinah, Arab Saudi dan sangat laris dijual di Malaysia.
Rasa & tekstur: Mempunyai rasa yang manis danteksturnya sangat licin bila dimakan. Boleh rasa ‘premium’ kelazatan jenis kurma Ajwa ini.
Warna & saiz: Bersaiz kecil, warnanya gelap, isinya tebal.

4. Kurma Safawi

Asal-usul: Berasal dari Madinah, Arab Saudi.
Rasa & tekstur: Sangat manis dan teksturnya boleh menjadi ‘chewy’ mengikut kekeringan kurma.
Warna & saiz: Jenis kurma lembut dan kering yang mempunyai warna hitam pekat, panjang bentuknya dan bersaiz sederhana.

5. Kurma Thoory

Asal-usul: Berasal dan ditanam di Algeria, lebih dikenali sebagai Kurma Roti kerana sesuai dinikmati bersama roti.
Rasa & tekstur: Isinya agak kenyal dan melekit dan mempunyai campuran rasa nutty dan sangat manis.
Warna & saiz: Buahnya bersaiz sederhana hingga besar memanjang. Warnya coklat keemasan dan matang pada akhir musim.

6. Kurma Sayer

Asal-usul: Berasal dari Timur Tengah dan ditanam di sekitar Teluk Parsi.
Rasa & tekstur: Jenis kurma separuh kering dengan tekstur lembut yang unik dan rasa manis.
Warna & saiz: Berbentuk bujur dan panjangnya kira-kira 2.5 hingga 4 cm. Tumbuh dengan warna kuning dan apabila buah matang, warna bertukar menjadi coklat kemerahan.

7. Kurma Zahidi

Asal-usul: Zahidi bermaksud ‘kuantiti kecil’ atau ‘bangsawan’ yang ditanam di Iraq Utara sekitar tahun 1900-an.
Rasa & tekstur: Kaya dengan rasa kekacang seakan-akan peanut butter dan jeruk buah aprikot.
Warna & saiz: Bersaiz sederhana dan berbentuk bujur dengan warna keemasan atau perang.

Sumber: Ratinkhosh, Northern Nester


7 Promo Makanan & Minuman Sempena Hari Merdeka 2022, Jimat Habis!

Hari Kemerdekaan Malaysia yang ke-65 bakal tiba tak lama lagi!
Seperti biasa, apabila tiba sambutan hari yang cukup istimewa ini, pelbagai promosi dan diskaun menarik sudah dijangka akan ditawarkan termasuklah di premis makanan dan minuman.
Berikut merupakan beberapa promosi menarik yang tidak patut anda lepaskan:
1. Tealive

Dapatkan diskaun sebanyak 31% dengan setiap pembelian signature coffee dari Tealive.
Promosi bermula dari 17 hingga 31 Ogos 2022 sahaja. Promosi sah untuk pembelian walk-in dan self-pickup sahaja.
2. MyKori

Nikmati tawaran istimewa RM31 untuk 2 set Kenko Kakigori dan percuma 2 sudu Gelato.
Promosi sah dari 15 hingga 30 Ogos 2022 dan sah untuk dine-in sahaja.
Promosi ini juga tidak boleh digunakan pada hujung minggu dan cuti umum.
3. Boat Noodle

Khas untuk peminat Sangkaya Boat Noodle, promosi ‘Merdeka Special’ akan berlangsung pada 29 hingga 31 Ogos 2022 di semua cawangan dengan harga hanya RM6.50 sahaja!
Promosi ini adalah tertakluk pada terma dan syarat yang dinyatakan.
4. Subway

Promosi Subway ‘Merdeka Lagi Onz’ menawarkan 6 cookies dengan harga hanya RM10 dari 24 Ogos 2022 hingga 6 September 2022.
Jangan lepaskan peluang untuk menikmati soft-dough cookies paling sedap ini!
5. Secret Recipe

Secret Recipe kembali dengan tawaran hebat untuk anda pada Merdeka ini. Nikmati potongan kek kedua anda dengan hanya RM6.50.
Promosi hanya sah pada 31 Ogos 2022 sahaja bermula dari 12PM hingga 5PM. Jom serbu Secret Recipe nanti!

6. J.Co Donuts

Tawaran yang paling ditunggu-tunggu dari J.CO kembali lagi tahun ini!
Dapatkan 2 dozen donut anda dengan hanya RM39 dan RM11 untuk sebarang minuman.
Promosi sah dari 29 hingga 30 Ogos 2022.

7. Ayamas

Sempena Hari Kemerdekaan ke-65 ini, Ayamas menawarkan harga promosi untuk seekor ayam panggang berharga RM31.80 sahaja. Promosi ini hanya sah pada 31 Ogos 2022 untuk take-away sahaja.


Jagung Liat & Kecut? Ini 7 ‘Rahsia’ Rebus Sedap Yang Penjual Selalu Pakai

Pernah tak terfikir, macam mana orang yang berniaga tu rebus jagung elok, gebu, sedap je walaupun jagung tu dah sejuk?
Ingatkan rebus jagung ni simple je. Jerang air, bubuh jagung dan tunggu sampai masak. Tapi mesti ramai antara kita yang pernah jadi macam ni bila rebus jagung dekat rumah kan?
Sebenarnya ada beberapa cara rebus jagung dan tips yang boleh kita praktikkan supaya hasilnya empuk, sedap dan tak keras walaupun dah sejuk.
Baca juga: Cara Buat Jagung Cawan Lemak Manis Ala Pasar Malam Tanpa Kukus
Ini 7 Petua Rebus Jagung Korang Kena Tahu

1. Pilih Jagung Segar
Mula-mula sekali masa nak membeli jagung, kenalah pilih jagung yang elok. Sedikit tips untuk memilih jagung adalah berdasarkan kelembapan dari daun dan batang jagung tersebut.
Daun jagung dengan kualiti baik biasanya memiliki daun yang berwarna kehijauan, segar dan tidak kering manakala warna batang bawahnya juga kelihatan segar dan tidak berwarna coklat tua.
Jagung segar yang dah dibeli jangan biarkan diluar sebab ia akan kehilangan kemanisan semulajadi jagung. Kalau belum nak masak lagi, terus simpan di peti sejuk.
2. Rebus sekali dengan kulit
Sebelum merebus, selalunya kita buangkan kulitnya dulu kan? Tapi tahukah anda, kalau nak dapatkan hasil rebusan jagung yang segar dan tak mudah mengecut, jangan tanggalkan semua atau botakkan jagung tu tau!
Sebaliknya, kerat hujung dan pangkal jagung dan cuma buang kulit yang tua saja. Tinggalkan sedikit kulit yang muda untuk melindungi isi jagung tersebut. Hasilnya jagung jadi lebih empuk dan lemak!
3. Cara rebus jagung supaya empuk

Cara rebus jagung ni mungkin ada banyak versinya. Yang paling mudah, masukkan ke dalam periuk dan isikan air lebih kurang separas dengan jagung.
Kemudian biarkan air mendidih dan barulah masukkan jagung. Bila air mendidih semula, kecilkan api dapur dan rebus dalam keadaan reneh (simmering) sekitar 5-10 minit sudah mencukupi.
4. Jangan letak garam terlalu awal
Jangan tambah garam semasa terlalu awal semasa merebus jagung sebab ia akan menyebabkan isi jagung menjadi keras, liat dan kecut bila dah sejuk. Seeloknya lepas jagung dah masak nanti baru taburkan sedikit garam halus.
5. Tambah sedikit gula
Semasa rebus jagung, boleh juga tambah sedikit gula dalam air rebusan jagung untuk rasa yang lebih manis.
6. Elak rebus jagung terlalu lama
Ramai yang leka masa rebus jagung sebab ia takkan hangus. Tapi elakkan rebus jagung terlalu lama tau. Bila air rebusan dah nampak kuning, terus matikan api. Jika rebus jagung terlalu lama akan mengakibatkan jagung mengecut dan tak rangup.
7. Sapukan butter selepas masak
Selepas jagung masak, bolehlah sapukan butter dan taburkan sedikit garam atau sedikit serbuk lada putih. Barulah rasanya bertambah lemak dan bau pun wangi! Ni lah selalu cara rebus jagung orang jual di pasar malam tu.

Ok mudah je kan? Siapa suka jagung rebus lain kali bolehlah cuba rebus sendiri di rumah. Lepas tu cuba ikut tips yang disenaraikan ni. Insha Allah jagung rebus lebih empuk dan sedap.
Semoga bermanfaat!


7-Eleven atau 7E yang kita kenali dahulu kini sudah bertukar konsep dan mula memperkenalkan konsep cafe. Selain itu, banyak juga benda yang sudah ditambah baik serta makanan yang dijual di sini juga amatlah sedap dan beraneka pilihan.
Sebuah akaun Twitter milik @sofearozaidi_, ada berkongsi tentang pengalamanya pergi ke 7E Cafe. Katanya di 7E Cafe ini mereka menggunakan sistem kad, haa macam mana tu? macam canggih je kan? Kalau korang nak tahu jom baca artikel ini dengan lebih lanjut!
7E Berubah Ke Konsep Baru, Banyak Makanan Menarik Yang Patut Anda Cuba:
” Best nya sistem 7E CAFE ni. Pilih pilih kad pastu pass kat kaunter je. Tau tau siap! ”
” I sekarang hari hari nak pergi 7E CAFE ni sebab makanan air & aiskrim dia semua sedap ”

” Special dekat sini ada pau ayam masak lemak! Pedas dan sedap. Meh i share list lain i pernah try ”
Finger chicken

Finger Chicken yang dijual di sini adalah antara makanan yang mendapat sambutan hangat daripada pelanggan. Anda boleh meminta 2 jenis sos daripada staff di sini iaitu thai sweet chili dan spicy mango. Kedua-duanya sedap tau!
” Kalau beli fingger chicken ni please mintak sos ni pedas i lupa nama dia either thai sweet chili or spicy mango! Korang tunjuk jelah video ni tapi serious sos ni tak pernah rasa kat mana mana sedap. RM7.90 if tak silap ”
Ice latte

Jika anda ke 7E Cafe ni, bersiap sedia lah untuk menjadi rambang mata. Haa sebab di sini ada pelbagai jenis menu kopi seperti Iced Latte, Hot Cappucino dan Americano. Bukan itu je, pilihan minuman lain pun cukup banyak!
“ Ice latte kat sini memang best! Dah lah murah untuk cup besar ni. RM5.90 boleh request syrup.”
Softserve

Mesti nikmat bila dapat makan soft serve di 7 Café! Anda boleh pilih perisa Thai Milk Tea atau Gula Melaka. Nak perisa campur pun boleh! Tapi antara perisa yang sering menjadi pilihan ramai adalah Thai Milk Tea. Memang sedap sangat dan anda patut cuba.
” Soft serve thai milk tea kat sini i recommended gila! Go try. Rasa dia tak pelik langsung & balance! I dah try yang cup tu share 2 orang pun boleh serving portion dia. RM5.90 ”
Sebenarnya ada banyak lagi jenis makanan yang anda boleh dapati di 7E Cafe ni tau. Sebut je nak apa mesti ada di sini. Harganya juga sangatlah murah jadi anda boleh la borong semua makanan di sini.
“ So far tu je i pernah try yang lain dari lain. Macam hotdog semua tu typical je cuma SOS dia tu lah yang EXTRAAAA ”
“ Ni antara menu dorang. Rambang mata kan? beli jelah semua. Next i nak try croffle tu. Mesti best gilaaaa ”

Cara Beli Makanan di Kaunter:
@sofearozaidi_ juga ada berkongsi cara untuk membeli makanan di 7E Cafe ini kerana mereka menggunakan sistem kad. Anda jangan risau sebab cara nak order, mudah je.
“ Ni haaa dorang siap ada direction kat tempat pilih kad tu. Kalau korang dah try share lahhh review kat sini ”
” I suka sebab harga affordable plus setiap kali i datang & nak apa i nak tu ada ”

Setakat ini, 7E Cafe hanya beroperasi di beberapa lokasi sahaja. Antara lokasinya adalah:

7-Eleven Menara TA One –  Jalan P. Ramlee, 50250 Kuala Lumpur
7-Eleven Desa Sri Hartamas – No 16 (GF) Jalan 23/70 A, Desa Sri Hartamas, 50480 Kuala Lumpur
7-Eleven Tun H.S. Lee – Jalan Tun H. S. Lee, 50000 Kuala Lumpur
7-Eleven Bukit Antarabangsa –  Jalan Wangsa 2, Bukit Antarabangsa, 68100 Ampang, Selangor
7-Eleven Saujana KLIA – No 60 (GF), Jalan Saujana KLIA 1/A, Taman Saujana KLIA, 43900 Sepang, Selangor
7-Eleven Eco Ardence – No 7 (GF), Jalan Eco Ardence D, U12/36D, Eco Ardence, Seksyen U12, 40170, Shah Alam, Selangor
7-Eleven Jalan Kristal – No. 10 (GF), Jalan Kristal J7/J, Sek 7, 40000 Shah Alam, Selangor
7-Eleven Jalan Warisan – No 5 (GF), Jalan Warisan, Sentral 1, 43900 Sepang Selangor
7-Eleven TTDI Helmi – No 96, Jalan Burhanuddin Helmi, Taman Tun Dr Ismail, 60000 Kuala Lumpur
7-Eleven Bukit Damansara KL – No. 73 Medan Setia 1, Plaza Damansara, Bukit Damansara, 50490 Kuala Lumpur
7-Eleven Damansara Utama 2 – No 31 (GF), Jalan SS 21/37, Damansara Utama, 47400 Petaling Jaya, Selangor
7-Eleven Bandar Bukit Tinggi Klang – No 36 (GF), Lorong Batu Nilam 4B, Bandar Bukit Tinggi, 41200 Klang, Selangor
7-Eleven Taman Danau Desa – No. 15 (GF), Plaza Danau 2, Jalan 2/109F, Taman Danau Desa, 58100 Kuala Lumpur
7-Eleven Ampang Point – No. 55, Jalan Mamanda 9, Taman Dato’ Ahmad Razali, 68000 Selangor
7-Eleven Jalan Setia Utama – No 32, Jalan Setia Utama As U13/AS, Setia Alam, 40170 Shah Alam, Selangor
7-Eleven Taman Segar KL – No. 47 Jalan Manis 4, Taman Segar, 56100 Kuala Lumpur
7-Eleven KL Traders Square – Lot 7-G, KLTS Traders Square, No. 99, Jalan Gombak 53000 Setapak Kuala Lumpur
7- Eleven IPC Shopping Centre – LG1.40, Lower Ground, IPC Shopping Centre, No. 2, Jalan PJU 7/2, Mutiara Damansara, 47800 Petaling Jaya, Selangor
7-Eleven SJMC Subang Jaya – No. 7 (GF), Jalan SS 12/1B, Subang Jaya, 47500 Petaling Jaya, Selangor
7-Eleven Taman Melawati – 9180, Jalan Negara, Taman Melawati, 53100 Kuala Lumpur
7-Eleven Commerce Off Jln Klang Lama – Lot 6-0 (GF), Commerce One, Lorong 2/137C, Off Jalan Kelang Lama, 58200 Kuala Lumpur

Sumber: @sofearozaidi_


8 Kafe Aesthetic Untuk Korang OOTD Di Ipoh, Memang Wajib Pergi

Bila kita ke Ipoh je, confirm orang ramai akan sebut Concubine Lane kan? Pastu tangkap gambar di dinding yang penuh dengan lukisan. Tapi tahukah anda di Ipoh terdapat banyak sangat kafe yang menarik dan hipster? Memang banyak tau! Haa boleh la korang ber OOTD di kafe-kafe di Ipoh pulak. Jom kita tengok senarai kafe aesthetic yang boleh korang kunjungi kalau korang ke Ipoh.
Senarai Kafe Aesthetic Untuk Korang OOTD Di Ipoh:
1. Happy 8 Retreat Cafe

Kafe ini berdekatan dengan Concubine Lane tau haa so kalau korang dah alang-alang dekat sini, korang wajib tau datang ke kafe ini. Di Happy 8 Retreat Cafe ni mereka bertemakan konsep ala-ala rimba. Jadi, bagi anda yang inginkan ketenangan atau ingin buat assignment/kerja boleh la datang ke sini sambil menghirup coffee latte panas. Nyums!
Alamat: 46 Jalan Market, 3000 Ipoh, Perak
2. Shake & Bake Cafe

Shake & Bake Cafe ialah sebuah kafe yang menyajikan roti, pastri dan kek yang dibuat fresh untuk anda. Dekat sini, anda boleh pilih nak duduk luar atau nak duduk di dalam tau sebab ruang di kafe ini memang sangat luas. Seain itu, kopi ni kafe ini semuanya sedap dengan harga yang sangat berpatutan.
Alamat: 14, Jalan Raja Dr Nazrin Shah, 30250
3. Platf9rm Coffee Café

Peminat Harry Potter, anda pasti seronok kalau datang ke kafe ini. Kafe ini pun terletak di Concubine Lane tau, Platf9rm Coffee Cafe ni memang dah popular sangat walaupun baru je buka, ini adalah kerana dekorasi kedai ini yang ala-ala Harry Potter. Haa best giler! Dekat bahagian bawah kafe ini ada satu ruang untuk korang ber OOTD!
Alamat: 2, Lorong Panglima, Concubine Ln, 30000 Ipoh, Negeri Perak
4. Fujiwara Tofa Shop

Fujiwara Tofa Shop merupakan kafe yang mendapat sambutan hangat ketika pembukaannya. Kafe ini bertemakan siri manga pelumba kereta Jepun Initial-D yang terkenal, Fujiwara Tofa Shop ini menyajikan pencuci mulut tau fu fah. Haa sambil-sambil tu korang boleh la ter OOTD di depan kafe ini.
Alamat: Palo 101 Lot 189-E, Jalan Sultan Iskandar, 30000 Ipoh, Perak
5. Chakori

Chakori ialah kafe Ipoh yang terkenal di Internet kerana dekorasi kedainya yang dipanggil ‘Instagramable‘. Selain itu, ramai orang juga menggemari wafel mereka yang sedap dengan pelbagai pilihan perisa yang menarik.
Alamat: 35, Jalan Market Ipoh, 30000 Perak
6. Asow Eatery Station

Dapatkan ketenangan dan kedamaian di Stesen Asow Eatery, kafe rumah kaca pertama di Ipoh. Kafe ini kelihatan seperti sebuah kedai bunga di bahagian luar kerana kafe ini dipenuhi dengan bunga-bunga yang sangat cantik. Selain itu, makanan di sini juga boleh tahan sedap tau!
Alamat: PT 188913 Jalan Tambun Baru, Ampang Baru 6, Ampang Baru New Village, Ipoh, Perak
7. Jln Theatre Coffee

Kopi Teater Jln ialah kedai kopi yang khusus untuk pecinta kopi yang tegar. Kopi mereka ini memang pure rasanya sangat pekat. Selain itu, suasana kafe ini sangat tenang dan cantik untuk anda bergambar.
Alamat: 76 Jln Theatre 30300 Ipoh, Perak
8. PBUY & DRINKÄ Store

Lihat saja lampu neon yang berbentuk gajah haa itulah kafe PBUY & DRINKÄ! Kafe ini mempunyai dalaman minimalis gaya Korea dengan dinding putih dan ton kayu, Sangat cantik kalau anda nak bergambar di sini. Latte raspberi istimewa mereka juga memang sangat sedap dan dipadankan dengan sepotong kek keju hangus berkrim, fuhh memang layan.
Alamat: 146, Jalan Sultan Idris Shah, Ipoh
Sumber: Klook.com


Baru-baru ini kita dikejutkan dengan pemergian selebriti, Allahyarhamah Adibah Noor pada Sabtu lalu akibat menghidap kanser ovari tahap empat.
Berita duka tersebut turut mengejutkan semua rakyat Malaysia kerana beliau seorang selebriti tanah air yang berbakat dan disegani ramai.
Menurut Kementerian Kesihatan Malaysia, gejala kanser ovari ini tidak dapat dikesan di peringkat awal hingga kini dan kebanyakan pesakit yang menghidapnya sering mengalami gejala seperti di bawah:

Cegah Risiko Menghidap Kanser Ovari Dengan ‘8 Makanan’ Ini
Bagi mengurangkan risiko penyakit kanser ini, ada 8 pilihan makanan yang boleh anda amalkan bagi mengurangkan risiko terkena kanser ovari.
1. Blueberry

Blueberry mengandungi antioksidan yang membantu mencegah perkembangan pelbagai bentuk kanser. Ia juga salah satu daripada beberapa jenis beri yang boleh memberi impak yang sangat positif terhadap kesihatan individu.
Jadi, apa yang membuat blueberries seperti pejuang kanser yang berkesan? Ini kerana mereka mengandungi fitokimia kuat yang dikenali sebagai antosianin, komponen yang sebenarnya memberikan mereka warna yang unik.

Secara ringkasnya, blueberry dipenuhi dengan agen kanser, dari vitamin yang sihat seperti vitamin C dan K, khususnya kepada mangan dan serat makanan. Paling baik adalah blueberry menjadi tambahan hebat untuk apa-apa makanan, dari bijirin sarapan hingga salad waktu makan siang.
2. Bayam

Sayur bayam juga elok untuk mencegah kanser ovari. Bayam mengandungi agen kaempferol yang melawan kanser, yang mempunyai potensi untuk membunuh sel-sel kanser.
Bayam juga kaya dengan antioksidan yang kuat, vitamin dan mineral yang berkesan untuk memerangi dan mencegah kanser.
Boleh dikatakan, bayam lebih fleksibel daripada kale atau endive. Kerana rasa yang agak ringan kerana kedua-dua kale dan endive mempunyai rasa yang lebih pahit.
Bayam mudah ditambahkan kepada hampir mana-mana hidangan. Sebenarnya, bayam mempunyai rasa yang baik dan lembut yang menjadikannya tambahan yang baik untuk pelbagai makanan.
3. Endive

Salah satu pejuang kanser baru yang paling hangat adalah sayur-sayuran, sayuran yang anda mungkin tidak pernah dengar. Endive sering dijumpai dalam salad, ia mempunyai rasa dan tekstur kubis ringan dan sedikit pahit.
Sesetengah kajian menunjukkan bahawa memakannya dengan kerap dapat mengurangkan peluang wanita untuk mendapat kanser ovari. Hal ini kerana ia mengandungi agen kanser semula jadi yang dikenali sebagai kaempferol, yang sebenarnya mampu membunuh sel-sel kanser.
Selepas ini anda boleh pertimbangkan untuk menambahkan endive dalam hidangan anda.
4. Kale

Sama seperti endive, kale juga mengandungi kaempferol ejen yang dapat melawan kanser.
Ramai pakar percaya ia berkesan membunuh sel-sel kanser dan menjadi salah satu cara mencegah kanser ovari. Kale juga dimuatkan dengan antioksidan kuat, vitamin, dan besi.
5. Bawang

Bawang adalah salah satu makanan paling tidak diinginkan untuk dimakan. Mengapa? Kerana ia boleh menyebabkan nafas mulut dan bau yang kurang menyenangkan.
Namun begitu, bawang dapat mengurangkan risiko beberapa jenis kanser, termasuk kanser ovari. Secara khusus, bawang mengandungi pelbagai agen kanser, dari apigenin, anthocyanin, dan myricetin untuk quercetin.
Jika anda tertanya-tanya jenis bawang yang mana satu, bawang merah secara teknikalnya mempunyai lebih banyak agen kanser. Bawang yang dimasak atau mentah, ia tetap mempunyai keupayaan untuk mengurangkan risiko mendapat kanser ovari.
6. Ikan

Ikan adalah salah satu makanan paling sihat yang anda boleh makan. Bukan sahaja ia dipenuhi dengan protein, tetapi ia sangat rendah lemak dan kalori.  Walau bagaimanapun, ia bergantung pada jenis ikan yang anda makan.
Walaupun ikan yang agak tinggi lemak seperti salmon, ia tetap boleh dimakan kerana mengandungi asid lemak omega-3, yang bagus untuk meningkatkan kesihatan otak dan mengurangkan risiko penyakit jantung serta penyakit lain yang serius.
Ikan yang mengandungi asid lemak omega-3 turut membantu menghalang perkembangan kanser dengan mengehadkan bekalan darah ke sel-sel kanser.
Namun ada satu perkara yang anda perlu tahu iaitu banyak jenis ikan yang tinggi asid lemak omega-3  seperti ikan salmon, sardin, makarel, dan herring mempunyai merkuri yang tinggi, yang mana boleh jadi beracun jika dimakan jumlah yang tinggi.
Namun, itu tidak bermakna anda harus mengelakkan jenis ikan ini. Sebaliknya, hanya hadkan makan mereka untuk beberapa kali setiap minggu.
7. Tomato

Tomato juga sebenarnya sangat berkesan dalam mencegah perkembangan kanser ovari. Itu kerana tomato mengandungi lycopene anti-angiogenik, pigmen yang memberikan buah-buahan dan sayur-sayuran merah warna tersendiri.
Ia juga mempunyai antioksidan yang melawan radikal bebas yang boleh memainkan peranan penting dalam perkembangan kanser seperti kanser ovari. Tomato boleh didapati secara meluas di mana sahaja dengan harga yang berpatutan.
8. Garam buluh

Garam buluh telah terbukti dari segi saintifik dapat mencegah kanser dan juga penyakit-penyakit kronik yang lain. Amalan pengambilan garam buluh dalam kehidupan seharian dapat membantu wanita mencegah kanser ovari lebih awal.
Kalia amat disyorkan untuk mengambil garam buluh kerana sumber mineral yang terkandung didalamnya diperlukan oleh tubuh badan anda. Ini secara tidak langsung merawat anda dari dalam badan. Garam buluh juga telah diamalkan oleh penduduk korea yang juga menjadi rahsia rawatan tradisional mereka sejak beribu tahun dulu hingga kini.


9 Perbezaan Minyak Zaitun Yang Anda Patut Tahu, Lain Cara Masaknya

Tercari-cari jenis minyak zaitun yang ada di pasaran?
Minyak zaitun adalah sejenis minyak yang diperoleh dari buah zaitun. Ianya merupakan pokok tradisional dari lembah Mediterranean, jadi ianya sudah digunakan sejak berkurun dahulu.
Variasi minyak zaitun juga ada beraneka. Tertanya-tanya apakah jenisnya?
Artikel berkaitan: Bukan Semua Minyak Zaitun Sesuai Untuk Masak, Ini Cara Membezakannya
Berikut min senaraikan 9 jenis minyak zaitun untuk anda ketahui. Teruskan membaca!

1. Jenis Asli

Pure olive oil atau minyak zaitun asli ini merupakan variasi minyak zaitun yang agak murah berbanding yang lain.
Walaupun ianya tulen, minyak zaitun jenis ini kualitinya lebih rendah daripada minyak zaitun extra-virgin atau virgin.
Warnanya lebih cerah, rasanya lebih neutral, dan kandungan asid oleik berukuran antara 3-4% sahaja.
Antara kegunaan minyak zaitun asli ialah ianya boleh menjadi minyak serbaguna untuk menyediakan pelbagai jenis masakan. Contohnya sos, pasta dan kebanyakan jenis masakan.

2. Jenis Virgin
Kami yakin anda pasti biasa terdengar nama virgin olive oil ini, bukan? Ianya merupakan antara minyak zaitun yang terawal yang didapati, jadi versi ini boleh dikatakan agak lama.
Virgin olive oil ini merupakan minyak yang lebih rendah kualitinya, dengan keasidan bebas hingga 2.0% dan warnanya kuning kehijauan.
Penggunaan jenis minyak ini terhad kepada makanan sahaja, misalnya ianya boleh dijadikan spread untuk roti. Ianya tidak sesuai untuk dimasak menggunakan haba yang tinggi.
Disebabkan kualitinya yang tidak dijamin baik, lebih ramai orang menggemari jenis yang extra virgin oil kerana ianya versi yang ditambah baik dari segi kualiti dan khasiat.

3. Jenis Extra Virgin

Inilah jenis minyak yang sentiasa diburu orang ramai di pasar raya -minyak zaitun extra virgin.
Jenis ini merupakan jenis minyak yang berkualiti tinggi kerana ianya tidak melibatkan penambahan bahan-bahan kimia yang menjejaskan kualiti minyak zaitun.
Minyak zaitun extra virgin diperoleh dengan pengekstrakan mekanikal sejuk tanpa menggunakan pelarut atau kaedah penapisan.
Disebabkan kualitinya yang tinggi, minyak zaitun ini juga kaya dengan khasiat. Ianya berfungsi sebagai anti-radang, meningkatkan kesihatan rambut dan kulit serta melindungi daripada diabetes dan penyakit jantung.
Minyak ini juga selamat untuk diminum begitu sahaja dan boleh dijadikan rutin setiap hari. Jika anda ingin memanfaatkan khasiatnya, amalkanlah rutin ini!

4. Jenis Refined

Minyak zaitun refined ialah minyak yang diperoleh dari minyak zaitun dara dengan kaedah penyulingan yang tidak menyebabkan perubahan struktur gliseridik awal.
Minyak zaitun halus mempunyai keasidan bebas, dinyatakan sebagai asid oleik, tidak lebih dari 0.3%. Disebabkan ini, rasa minyak jenis ini tidak terlalu kuat.
Anda boleh mencampurkan minyak zaitun jenis refined ini dengan minyak zaitun yang lebih kuat rasanya bagi menjaga kualiti masakan supaya ianya tidak terasa tawar.
Untuk penggunaanya, minyak ini dapat digunakan untuk memanggang, menumis, memanggang, dan menggoreng.

5. Jenis Pomace

Minyak zaitun pomace mendapat nama dari “pomace” zaitun – ini adalah sisa kering buah zaitun, kulit dan lubang, setelah minyak zaitun dara dihasilkan.
Jenis ini mempunyai komposisi lemak yang sama dengan minyak zaitun biasa, jadi ianya memberikan manfaat kesihatan yang sama.
Ia juga mempunyai smoke point yang tinggi. Ini bermaksud bahawa tahap haba yang digunakan dalam memasak dan proses umum untuk membuat makanan tidak akan merosakkan kualiti minyak, termasuk rasa atau bau.

6. Jenis Ringan (Light)

Light olive oil atau minyak zaitun ringan dihasilkan menggunakan haba setelah penekanan minyak zaitun virgin yang pertama. Berbanding hijau tua, minyak zaitun ringan mempunyai warna kuning keemasan.
Disebabkan kualitinya yang rendah, minyak ini memiliki aroma yang tidak sekuat minyak zaitun yang lain. Jadi, ia lebih bagus digunakan untuk menggoreng atau memanggang.

7. Jenis Extra Light

Minyak zaitun extra light ini kelihatan hampir sama dengan minyak zaitun ringan, namun ia semestinya mempunyai perbezaan yang tersendiri.
Ianya berbeza dari segi kadar pengekstrakan minyak zaitun yang jauh lebih tinggi berbanding minyak zaitun yang jenis ringan.
Disebabkan smoke point yang lebih tinggi dari jenis minyak zaitun yang lain, minyak jenis ini boleh digunakan untuk memasak, memanggang dan deep frying.

8. Jenis Classico

Selain minyak zaitun extra virgin, minyak zaitun classico ini juga menyihatkan dan sesuai digunakan untuk yang berdiet.
Ini kerana ianya sendiri adalah campuran minyak zaitun refined yang telah ditambah dengan minyak zaitun extra virgin yang berkualiti tinggi.
Dengan warna kuning keemasan yang jelas, ianya dapat meningkatkan aroma makanan dan menjadikannya sesuai untuk digunakan dalam masakan Itali.
Minyak ini boleh digunakan untuk mengurut, memasak, disapu pada rambut, kulit dan juga boleh dimakan.

9. Jenis Cold-Pressed

Cold-pressed adalah cara untuk membuat minyak zaitun tanpa penggunaan haba atau bahan kimia.
Ia melibatkan proses menghancurkan biji zaitun menjadi pes dan kemudiannya, menggunakan mesin tekan untuk memisahkan minyak dari pulpa.
Rasa minyak zaitun ini lebih kuat dan kualitinya juga merupakan antara yang terbaik. Disebabkan itu, harganya agak mahal di pasaran.

Sumber: HealthifyMe


Biskut Cepat Lemau? Ini 9 Petua Supaya Kuih Raya Anda Tahan Lama & Kekal Sedap

Penat-penat buat biskut raya, akhirnya biskut cepat lemau dan menjadi tengik. Mesti frust kan bila jadi macam ni?
Bila tersalah cara simpan, biskut akan menjadi lemau dan tidak tahan lama. Jangan risau, ada petua untuk mengelakkan masalah ini berlaku.
Jom sama-sama praktikkan 9 tips ini supaya kuih raya kekal sedap dan rangup.
Baca juga: Resipi Biskut Choc Chip Ala ‘Famous Amos’, Gaul Guna Senduk, Tak Guna Mixer Pun Jadi!
PETUA ELAK BISKUT CEPAT LEMAU
1. Simpan dalam bekas kedap udara
Bagi memastikan biskut raya tahan lama, simpan dalam bekas kedap udara dan jangan dibuka terlalu kerap. Biskut menjadi lemau disebabkan udara yang masuk ke dalam bekas.
2. Jemur tepung dan gula
Ini merupakan petua orang tua zaman dahulu supaya biskut yang dihasilkan sedap dan rangup. Tepung dan gula perlu dijemur terlebih dahulu supaya biskut lebih ringan. Selain jemur, tepung boleh disangai di dalam kuali sebelum digunakan.
3. Jangan campurkan biskut berlainan dalam satu bekas

Elakkan mencampur biskur yang berlainan jenis dalam bekas yang sama. Hal ini kerana, ia akan menyebabkan biskut cepat lemau kerana setiap jenis biskut diadun dengan bahan yang berbeza.
4. Sejukkan sebelum disimpan

Selepas keluarkan biskut dari oven, jangan terus disimpan ke dalam balang. Hal ini kerana wap panas akan terkumpul di dalam balang seterusya melembabkan biskut.
5. Guna bekas yang kering
Pastikan bekas yang digunakan untuk menyimpan biskut benar-benar kering. Ianya untuk mengelakkan biskut cepat rosak apabila disimpan dalam keadaan lembab.
6. Taburkan gula
Untuk mengelakkan biskut menjadi cepat tengik dan hapak, taburkan sedikit gula ke dalam balang atau bekas yang mengandungi biskut.
7. Alas dengan kertas minyak

Jika membuat kuih yang berminyak seperti biskut mentega atau biskut tart, pastikan setiap lapisan biskut di dalam balang dialas dengan kertas minyak. Ianya bertujuan untuk menyerap lebihan minyak dan memastikan biskut sentiasa kering.
8. Guna bunjut garam
Masukkan uncang berisi garam ke dalam biskut untuk memastikan biskut kekal rangup dalam tempoh masa yang lama.
Letakkan satu atau dua sudu teh garam dalam setiap uncang, kemudian masukkan ke dalam balang. Garam berfungsi untuk menyerap kelembapan yang ada di dalam balang.
9. Panggang kacang terlebih dahulu
Kekacang yang tidak tidak dipanggang sebelum dimasukkan ke dalam adunan biskut akan menyebabkan biskut menjadi cepat lemau dan tengik.
Oleh itu, jika anda membuat biskut berasaskan kacang, panggang kacang terlebih dahulu sebelum dimasukkan ke dalam adunan biskut. Elakkan juga menggoreng kacang kerana ia akan membuatkan biskut lebih berminyak.
Kredit: Rasa
Baca juga: Cara Buat Biskut Semperit Tanpa Oven, Bakar Atas Dapur Gas Je!


Sudah Niaga Hampir 15 Tahun, Abang Ini Dedah Resipi Rahsia Tepung Pisang Goreng Hasil Jualannya

Pernah tak anda tertanya-tanya macam mana peniaga pisang goreng membuat bancuhan tepung pisang goreng rangup dan berserdak?
Serius sedap kalau dapat ratah serdak pisang goreng ini. Makan petang-petang kat laman rumah dengan secawan teh bersama keluarga tercinta.
Seorang peniaga pisang goreng dedah resipi pisang goreng hasil jualan hariannya hampir 15 tahun. Jom lihat resipi perkongsian olehnya di bawah.
RESIPI RAHSIA TEPUNG PISANG GORENG HASIL JUALAN 15 TAHUN
Bahan-bahan:

Tepung beras 2 cawan
Tepung gandum suku cawan
Serbuk kunyit setengah sudu
Kapur makan sedikit
Gulu 1 sudu besar
Garam 1 sudu
Telur 1 biji

Cara-cara:

Satukan semua bahan sehingga sebati.
Boleh guna pisang abu, pisang nangka, mahupun pisang tanduk dan jenis pisang lain.
Pisang dibelah dua. Celup dalam bancuhan tepung tadi dan sedia untuk digoreng. Goreng dalam minyak yang banyak dan betul-betul panas.
Kalau nak sedap boleh tambah kelapa parut dan bijan. Selamat mencuba!

Sumber: Yayar B. Awang Noh


Bosan Asyik Makan Sandwich? Abang Subway Ini Kongsi Cara Order Salad Bowl Yang Sedap

Mesti ramai dah biasa makan sandwich di Subway kan? Kadang-kadang muncul rasa bosan juga asyik makan sandwich. Haa, kali ini apa kata jom cuba pesan Salad Bowl pula.
Menu ini sangat sesuai untuk korang yang tengah diet. Tak diet pun boleh makan, sebab sedap! Anda boleh ubahsuai kandungan salad ikut citarasa anda sendiri.
Bagi yang pertama kali nak cuba pesan Salad Bowl di Subway, jom kita tengok cara yang dikongsikan oleh @syafiqunil98 di TikTok!
Cara Order Salad Bowl Yang Sedap
1. Pilih protein
Pertama sekali, pergi ke kaunter Subway dan pesan 1 Salad Bowl dan beritahu pekerja Subway yang anda nak customize.
Anda boleh pilih sejenis protein kegemaran anda di Subway. Kalau nak add-on daging atau ayam pun boleh. Menurut Abang Subway, harganya sekitar RM 2.50 hingga RM 5.00.
2. Pilih sayur
Macam order sandwic, anda boleh pilih mana-mana sayur yang anda suka. Nak pilih semua pun tak ada masalah!

3. Pilih add-on
Abang Subway juga sarankan orang ramai untuk lengkapkan pesanan salad dengan add-on yang ditawarkan seperti mushroom, seafood sensation, avocado atau corn. Gerenti bertambah sedap jadinya! Setiap scoop add-on berharga RM 2.50 sahaja, rugi tak letak!
4. Pilih sos
Abang Subway cadangkan untuk letak tak terlalu banyak sos supaya rasa sayur dan protein dalam salad lebih nikmat dan tak terlalu muak. Dalam video TikToknya, dia menyarankan untuk letak mayonnaise dan Thousand Island.
Selain dua sos ni, anda juga boleh pesan sos lain yang sesuai dengan salad iaitu honey mustard dan sweet onion. Kata pekerja Subway ni, kalau nak combine sekali 4 sos ni pun sedap!
Untuk seimbangkan rasa, boleh request untuk tambahkan sedikit garam dan lada hitam.

Menu Salad Bowl ‘Recommended’
Bagi yang belum tahu, semua menu dekat Subway boleh dijadikan Salad Bowl!
Menu salad bowl yang dicadangkan oleh Abang Subway dan beberapa netizen di ruangan komen ni adalah :

Salad Chicken Slice + Seafood + Corn
Salad Steak & Cheese
Salad BBQ Chicken + Chicken Slice + Corn
Salad Chicken Teriyaki + Cheese + Sos Cili + Mustard + Thousand Island

Nak Jadikan Set Meal? Boleh!
Seperti pesanan sandwic, anda juga boleh jadikan Salad Bowl sebagai Set Meal. Di Subway, ada dua option yang anda boleh pilih sama ada :

Small Meal  (RM 3.50) – Boleh dapat 1 cawan minuman saiz kecil dan 1 cookies pilihan.
Regular Meal (tambah RM 5.00) – Boleh dapat 1 cawan minuman saiz besar dan 2 cookies ATAU sebungkus Potato Chips.

Berbaloi sangat kalau nak jadikan set!
Berbaloi sangat cuba Salad Bowl ni. Harga tak sampai RM 20, tapi boleh buatkan orang kenyang sampai ke malam! Isi penuh pula tu! Selamat mencuba.
Sumber: TikTok @syafiqunil98, Daily Makan


Acar Timun Jepun Guna Sprite Ikut Resipi Chef Dave, Rangup Krup Krap Nak Meratah

Resipi Acar Timun Jepun dari Chef Dave ini memang trending dan tular di media sosial lagi-lagi TikTok. Min pun terliur dibuatnya sebab nampak macam sedap.
Siapa yang tak kenal Chef Dave, seorang tukang masak yang popular dengan masakan vegan dan sihat dan beliau tak lokek ilmu untuk berkongsi di laman TikTok, Instagram serta Facebook.
Baca juga: Cara Buat ‘Gejang’, Ketam Bertelur Mentah Perap Soy Sauce
Tetapi disebabkan resipi acar timun jepun ini popular di TikTok, ramai pengguna merasa teruja dan ada yang sudah mencuba katanya sedap dan boleh ‘repeat’ banyak kali.
Bahan untuk membuatnya pun ringkas dan mudah untuk membuatnya. Nak makan ratah begitu pun tiada masalah. Jom kita lihat resipi dari perkongsian chef ini.
RESIPI ACAR TIMUN JEPUN GUNA SPRITE
Resipi ini asalnya viral dari China, jadi saya kongsikan semula ikut tekak Malaysian.
Portion hidangan: Seorang makan

Bahan-bahan:

1 batang timun jepun – dihiris panjang
1 biji lemon – dipotong
2-3 batang cili padi – boleh tambah ikut selera masing-masing
1 tin Sprite
Gula
Garam

Cara membuatnya:

Basuh bersih timun tersebut dan kemudian potong sedikit kedua-dua hujung timun agar mudah untuk menghiris panjang.
Selepas siap dihiris, potong pula buah lemon untuk diperapkan bersama timun.
Susun cantik-cantik timun dan lemon yang sudah dihiris tadi ke dalam bekas kaca.
Masukkan cili yang sudah dipotong dan taburkan di atasnya.
Masukkan pula air Sprite. Tutup bekas tadi dan kemudian simpan di dalam peti sejuk. Perapkan ia kira-kira 3-4 jam untuk tempoh matang.
Bila sudah diperap, sudah siap dan boleh dihidang!

Mudah saja kan! Susun dalam bekas, perap beberapa jam dan boleh dimakan ratah macam tu. Terasa tekstur sedapnya yang pedas, manis, masam dan rangup timun tu. Fuhh!
Selamat mencuba!
Video Penuh:

 @chefdaveveganjourney
Acar Timun Sprite Viral – Chef Dave. Full resipi ada dekat INSTAGRAM dan FB PAGES saya.. ChefDave VeganJourney. nak resipi lain? jgn lupa follow saya rapat2.. jangan lupa LIKE,FOLLOW dan SHARE. #chefdaveveganjourney #veganstyle #foodlover #lokal #resipimudah #viral #viralfoodtrend #sprite #acartimun
 ♬ original sound – ChefDave VeganJourney – ChefDave VeganJourney


Adam Corrie Kongsi Resipi Masakan Cina, Ayam Masak Kicap Cendawan Sedap!

Pelakon, Adam Corrie ada berkongsikan resipi masakan cina iaitu Ayam Masak Kicap Cendawan yang sedap. Masakan Cina merupakan salah satu masakan yang cukup terkenal di Malaysia.
Bukan sahaja dinikmati oleh bangsa Cina, malah bangsa-bangsa lain juga turut menikmati masakan Cina dengan penuh selera. Jom lihat perkongsiannya oleh Adam Corrie di bawah.
Resipi Ayam Masak Kicap Cendawan
Cara-caranya:
1. Daging ayam dipotong sederhana besar. Kaki ayam jangan lupa potong kukunya. Potongan ayam tersebut diperap dengan sos tiram, sos pekat dan kicap cair. Perap semalaman.

2. Tumis halia, cili kering dan cili padi. (Kepedasan ikut masing-masing)

3. Kemudian masukkan ayam perapan, satu per satu.
4. Kemudian tuang lebihan kicap perapan ayam dalam kuali.
5. Cendawan kering yang telah direndam sehingga kembang pula dimasukkan ke dalam kuali. Tambah air bagi ia berkuah. Masukkan satu labu bawang putih salai (yang telah dibasuh bersih) ke dalam kuali.

6. Masukkan garam bukit dan gula secukup rasa.
7. Kemudian masukkan sedikit tepung jagung yang dibancuh dengan air. Kalau pekat kuahnya, boleh makan dengan mee sizzling. Kalau tak pekat makan dengan nasi.

Ini resipi ringkas dari bujang. Mungkin orang lain resipinya lebih grand. Saya bukan Cef, bukan pandai masak pon.. tapi masak untuk diri sendiri dan keluarga ok la..

Kredit: Adam Corrie
Baca juga: Rahsia Fish Noodles Sedap Macam Di Restoran Cina, Kena Tambah 1 Bahan Ini!


Adik Ini Dipuji Kecil-Kecil Dah Pandai Masak, Siap Ambil Order Nak Makan Apa

Pemilik akaun TikTok Atira Hawa berkongsikan satu video yang memaparkan anaknya sedang memasak yang telah meraih perhatian ramai.
Video yang berdurasi 29 saat itu menunjukkan anak lelakinya sedang memasak kuetiau goreng.
Sebelum mula memasak, dia juga kelihatan sedang memotong bahan-bahan yang diperlukan tanpa bantuan ibu bapanya.

Perkongsian ini turut meraih pujian daripada netizen kerana anak kecil ini dilihat sudah biasa melakukan kerja memasak.
Dia dilihat tidak sedikit pun takut dengan api dan minyak yang merecik ketika menggoreng.

 @syatirahabdullah
Tengok buku resepi..🥰🥰 #practicallifeskills
 ♬ suara asli – hierapsz. – hierapsz.

Perkongsian tersebut telah menerima pelbagai reaksi netizen. Antara komen yang diberikan oleh netizen:
“Wahh dik, goreng cucur pon kadang tak jadi.”
“Pro la adik, pecah telur macam tu je. Kalau aku pecah telur letak dalam mangkuk dulu. Good boy.. Senang ibu ayah, anak suka menolong buat kerja rumah..”
“Acik dah besar baru pandai goreng mee. Bagus awak mudahkan urusan parents.”
“Pandainya diaaaa. Moga jadi anak soleh untuk mama baba awak.”
Kredit: TikTok syatirahabdullah


Aeon Big Buat Menu Rahmah Harga RM4.95, Siap Ada Lauk Sotong Lagi!

Aeon Big baru-baru ini telah menyahut sokongan selepas Mydin melancarkan program Menu Rahmah bagi membantu golongan yang memerlukan untuk mengharungi kos sara hidup yang tinggi.
Antara hidangan yang ditawarkan dalam Menu Rahmah Aeon Big berharga RM4.95 ialah:

Menu Rahmah Sotong
Menu Rahmah Ayam Hitam
Menu Rahmah Ayam Masak Merah
Menu Rahmah Ikan
Menu Rahmah Ikan Lemak

Pergh! Dah boleh menikmati lauk sotong dengan harga yang murah. Memang menariklah!
Bukan itu sahaja tau, Aeon Big juga telah melancarkan Program Rahmah yang lain iaitu;

Jualan Rahmah – konsep jualan murah dengan menawarkan harga barangan keperluan sehingga 30% lebih rendah.
Bakul Rahmah – sumbangan kepada 180 keluarga dari kumpulan B40 dan miskin tegar di enam negeri iaitu Selangor, Kuala Lumpur, Johor, Pulau Pinang, Perak, dan Pahang.
Pakej Rahmah – menyediakan pakej barangan keperluan harian bernilai RM50 di seluruh cawangan.

Menerusi Jualan Rahmah, Aeon Big menawarkan 100 produk terpilih yang dijual pada harga lebih rendah untuk meringankan beban pelanggan.
Baca juga: Lebih 15,0000 Premis Dah Lancar Menu Rahmah, Ini 15 Info Yang Korang Patut Tahu
Baca juga: Ini Senarai Lokasi Kedai Tomyam Yang Tawarkan Menu Rahmah RM5
Baca juga: Restoran Asam Pedas Antara 25 Lokasi Di Melaka Yang Perkenal Menu Rahmah
Antara barangan terpilih yang dijual melalui Jualan Rahmah, termasuk beras, minyak masak, makanan proses, peralatan mandian dan banyak lagi keperluan asas lain.
Tambahan lagi, majlis pelancaran Program Rahmah Aeon Big ini telah dirasmikan sendiri oleh Menteri Perdagangan Dalam Negeri dan Kos Sara Hidup, Datuk Seri Salahuddin Ayub di Aeon Big Wangsa Maju semalam.

Pengarah Urusan Aeon Big, Sheikh Farouk Sheikh Mohamed berkata, pihaknya sentiasa menyokong hasrat kerajaan di dalam misi membantu golongan memerlukan dan menyambut baik insiatif Payung Rahmah ini.
Beliau berkata, pihaknya bersyukur kerana melalui program ini, Aeon Big dapat melaksanakan hasrat kerajaan sekaligus membantu golongan B40 dan miskin tegar dalam meneruskan kehidupan harian.
“Walau dalam apa juapun situasi, kami sentiasa bersedia untuk bergerak bersama bagi memastikan kelangsungan hidup dan keadaan ekonomi dan sosial sentiasa seimbang.
“Golongan B40 dan miskin tegar ini juga merupakan sebahagian dari ekosistem kami dan menjadi tanggungjawab Aeon Big untuk sentiasa berada dekat di hati mereka,” katanya dalam kenyataan.

Sumber: Harian Metro


Agar-agar Kelapa, Sedapnya Kalau Makan Sejuk-Sejuk, Jom Cuba Buat Hari Ini!

Jom buat Agar-agar Kelapa dari resipi Mr. Ali’s ini. Nampak mengiurkan untuk dimakan ketika berbuka puasa nanti. Memang tak cukup sebekas kalau beli di bazar, jadi kita buat seloyang terus. Baru puas hati.
Mudah je caranya nak buat agar-agar kelapa dan semua orang boleh buat. Yang penting wajib ada buah kelapa. Sebab kita nak gunakan isi kelapa tersebut sebagai bahan utama.
Baca juga: Kuih Cakoi Goreng Cara Mudah, Cicah Dengan Kaya Pandan, Fuh Memang Padu!
Kalau ada stok kelapa muda, memang sedap untuk buat agar-agar. Nak pula cuaca tengah panas bulan Ramadan ini, memang sedap dapat makan agar-agar ini sejuk-sejuk. Fuhh! nikmatnya.
Resipi ini mendapat lebih dari 4.1K shares di laman Facebook, jom kita lihat cara-caranya.

RESIPI AGAR-AGAR KELAPA MR. ALI’S

Saiz loyang: 10 inci
Bahan-bahan lapisan pertama:

1 setengah cawan air
1 cawan air kelapa
70g gula
5g agar-agar serbuk
60g santan kotak
1 sdk garam

Bahan-bahan lapisan kedua:

2 cawan air
3 cawan air kelapa
150g gula
5g agar-agar serbuk

Cara-cara buat lapisan pertama:
1. Mula-mula, dalam keadaan api tertutup, masukkan kesemua bahan lapisan pertama.
2. Kemudian, kacau sebati. Dah sebati, baru buka api perlahan. Kacau kira-kira 2 hingga 3 minit.
3. Lepas dah kacau, baru masukkan 60gram santan kotak. Masukkan 1 sudu kecil garam. Kacau hingga mendidih.
4. Bila dah mendidih, jangan kacau selama 2-3 minit, baru tutup api.
5. Tuangkan ke dalam loyang. Biarkan ia menggeras pada suhu bilik sahaja.
Cara buat lapisan kedua:
1. Masukkan kesemua bahan untuk lapisan kedua dalam periuk pula.
2. Kacau sebati kemudian baru hidupkan api. Kacau perlahan hingga naik wap. Tapiskan.
3. Ambil agar-agar yang dah keras tadi, cucuk sebanyak mungkin. Langkah ini PENTING supaya lapisan melekat. Kena cucuk banyak-banyak supaya lapisan melekat dengan kuat.
4. Tuang sedikit demi sedikit. Dah habis adunan, masukkan pula isi kelapa. Ikut kreativiti masa nak letak isi kelapa ini.
5. Biarkan diluar selama 40 minit, kemudian baru sejukkan dalam peti sejuk selama 2 hingga 3 jam.
6. Dah siap dan boleh dihidang!

Mudah je nak buat agar-agar kelapa ini. Ada buah kelapa muda, memang boleh lah terus buat pencuci mulut yang lazat dan bergizai ini.
Selamat mencuba!
Baca juga: Kuih Angku Versi Halal (Kuih Tradisional Cina) Lain Warna Lain Intinya, Tapi Sedap!


Agar-agar Lumut Santan Gula Merah, Nikmatnya Dapat Makan Sejuk-sejuk!

Ada tak penggemar agar-agar kat sini? Kalau ada apa kata korang cuba resipi Agar-agar Lumut Santan Gula Merah. Bulan puasa ni, memang seronok dapat berbuka dengan hidangan manis sejuk macam ini.
Agar-agar ni boleh dibuat dengan menggunakan 2 jenis agar-agar iaitu agar-agar tali dan agar-agar serbuk. Kuih ni juga boleh dibuat dengan pelbagai perisa seperti, agar-agar pandan, gula merah, agar-agar buah dan macam-macam lagi.
Baca juga: Agar-agar Kelapa, Sedapnya Kalau Makan Sejuk-Sejuk, Jom Cuba Buat Hari Ini!
Untuk resipi ini, kita akan menggunakan agar-agar tali dan gula merah sebagai bahan utamanya. Kuih agar-agar ni sangat sedap di makan sejuk-sejuk. Tapi, ada juga sesetengah orang yang suka makan agar-agar tapi hanya di makan di bahagian atasnya sahaja.
Kuih ni juga sesuai di jadikan pemanis mulut untuk majlis-majlis terbuka seperti majlis berbuka puasa, kenduri kendara dan majlis-majlis rasmi. Memandangkan agar-agar ini dah manis, korang boleh kurangkan kuantiti gula putih. Takut manis sangat pula jadinya.
Agar-agar lumut santan gula merah ini kita akan kongsikan resipi dari Cik Puan Norul Ashikin Osman yang telah dikongsikan menerusi laman Facebook. Memang ramai yang menggemarinya, jom tengok cara-caranya.

RESIPI AGAR-AGAR LUMUT SANTAN GULA MERAH

Bahan-bahan:

Agar-agar tali 20g
Gula melaka 1 cawan
Gula pasir 3/4 cawan
Santan 1 kotak kecik
Telur sebiji
Air 5 cawan
Daun pandan
Esen vanila 1 sudu

Cara-caranya:
1. Mula-mula, masukkan bahan air, gula melaka, gula putih dan pandan. Masak sehingga gulanya cair. Kemudian, tapiskan.
2. Selepas itu, potong agar-agar tali secara pendek dan masukkan ke dalam gula yang telah dicairkan tadi. Panaskan semula.
3. Dalam bekas lain satukan santan dan telur. Kemudian, kacau-kacau lepas tu tuang dalam periuk.
4. Masak kira-kira dalam 5 minit dengan api perlahan.
5. Lepas tu kuatkan api supaya masakannaik buih dan terus tutup api.
6. Tuang dalam loyang dan sejukkan. Kemudian, boleh dipotong.

Siap untuk dihidang! Sebelum nak hidang atau nak makan, agar-agar ni lebih sedap kalau di biarkan sejuk dahulu di dalam peti.
Confirm laju je habis nanti. Resipi ni mudah nak jadi, yang penting follow betul-betul! Nampak menarikkan hasilnya. Nampak ala-ala lumut je bahagian atas tu.
Selamat mencuba.
Baca juga: “Tak Sempat Tengah Hari Dah Licin” – Puding Roti Coklat Milo Kesukaan Anak-Anak


Agar-Agar Santan Isi Kelapa Muda, Jarang Dibuat Orang Tapi Sangat Sedap & Menyegarkan

Musim panas sekarang ini, tekak asyik nak benda yang menyegarkan sahaja, betul tak? Sedapnya kalau dapat makan pencuci mulut yang manis dan sejuk seperti Agar-Agar Santan.
Pencuci mulut ini bukan biasa-biasa, dalam dia siap ada isi kelapa muda. Agar-agar pun dah sedap, kemudian dicampur dengan kelapa ini bertambah sedap!  Tapi, pastikan disejukkan semalaman sebelum makan.
Baca juga: Resipi Puding Mangga Yang Buat Kecur Air Licur, Memang Sedap Punyalah!
Resipi Agar-Agar Santan Isi Kelapa Muda
Bahan Untuk Lapisan Bawah:

1/2 pek agar-agar tali ( 6 gram )
6 sudu makan gula
1/2 sudu teh garam
300 ml santan pekat
300 ml air

Cara Buat Lapisan Bawah Agar Agar:

Dalam periuk, masukkan air dan didihkan. Bila dah mendidih, baru letak agar agar tali. Kacau dan biarkan hingga betul-betul hancur. Baru tambah masuk gula bersama garam. Tutup api bila sebati dan suamkan.
Kemudian, baru tambahkan santan dan kacau manja.Tuang dalam bekas adunan lapisan bawah dan biar membeku sekitar 30 minit. Kita teruskan membuat lapisan atas.

“Pernah tak anda buat resepi agar agar santan yang mengandungi dua lapisan sedap. Lapisan bawah daripada santan pekat dan lapisan atas isi kelapa muda.”
Bahan Untuk Lapisan Atas:

10 helai daun panda dikisar bersama 1/2 cawan air dan ditapis.Ambil jusnya.
2 biji isi kelapa muda
4-6 sudu makan gula
1/2 agar agar tali ( 6 gram )
350 ml air

Cara Buat Lapisan Atas:

Didihkan air dalam periuk hingga berbuih. Masukkan agar-agar tali dan kacau hingga betul-betul sebati. Baru tambahkan jus pandan,gula dan kacau sebati. Tutup api dan suamkan.
Lorek dengan garpu permukaan lapisan bawah yang mulai membeku tadi. Tujuan dilorek untuk membolehkan dua lapisan bercantum elok dan tidak pecah bila diangkat.
Susun isi kelapa muda di atas permukaan lapisan bawah.Baru tuangkan adunan lapisan atas yang suam tadi.

Biarkan di luar sekitar 30 minit dan masukkan dalam peti untuk mengeras dalam anggaran masa 2-3 jam. Jadi kalau anda nak makan agar agar santan ini pada waktu berbuka puasa, seeloknya buat pada tengahari.
Siap! Anda jangan lupa untuk cuba buat di rumah, okay!

Kredit resipi: Anisah Connie


Wanita Kongsi Rahsia Warna Sambal Nasi Lemak Gelap & Tak Cair, Boleh ‘Cubit’ Bila Makan

Seorang wanita yang dikenali sebagai Farhah Azman berkongsikan resipi sambal nasi lemak gelap dan tak cair kegemaran suaminya.
Perkongsian menerusi grup Masak Apa Hari Ni (MAHN) itu telah mendapat perkongsian hampir 3.4 ribu.
Menurutnya, suami beliau sangat suka sambal nasi lemak seperti ini kerana tidak cair. Boleh cubit-cubit sambal bila tengah makan.
Resipi Sambal Nasi Lemak Berwarna Gelap & Tak Cair
Buat sambal ni tak pakai bawang putih, tak pakai belacan, tapi rasa dia tu sampai suami mintak buat sambal ni untuk makan dengan lauk lain jugak, terutama kuah masak lemak.
Bahan-bahan kisar:

Lada kering 1 genggam (rebus dahulu)
Lada besar meran 2 genggam
Bawang merah besar 3 biji (bawang kena banyak, rasa manis bawang tu penting)
Segenggam ikan bilis

Bahan-bahan lain:

Perasa
Gula merah
Garam
Asam jawa

Cara-cara:

Kisar semua bahan-bahan kisar.
Bila dah siap kisar, panaskan api dan letakkan minyak dalam kuantiti yang banyak.
Masukkan bahan kisar, kemudian terus masukkan gula merah. Inilah rahsia warna sambal gelap, kena masuk gula awal.
Kemudian biar sehingga pecah minyak, masukkan air dan biarkan pecah minyak. Ulang selama 3 kali pecah minyak. Masukkan juga bersama asam jawa dan garam.
Anggaran masa memasak adalah selama 2-3 jam untuk jadikan sambal pekat.
Jangan lupa masak menggunakan api sederhana.
Tengah masak tu, boleh taburkan lagi ikan bilis.

Sedap buat versi ini. Sambal tak cair, boleh cubit-cubit sambal bila makan. Selamat mencuba!

Kredit: Farhah Azman
Baca juga: Rahsia Kari Ikan Sedap, Kena Guna Rempah Kari Homemade. Ini Cara Membuatnya


Meleleh Tengok ‘Air Asam Cabai Picit’ Ni, Simple Tapi Pasti Makan Nasi Bertambah!

Kadang-kadang terasa malas masak banyak lauk kan? Nak masak sesuatu yang mudah-mudah saja. Anda boleh cuba buat Air Asam Cabai Picit ni.
Nampak je simple macam ni, tapi rasa dia sangat mengancam! Pasti bertambah nasi punyalah.
RESIPI AIR ASAM CABAI PICIT
Bahan-bahan:

Cili padi
Belacan (dibakar terlebih dahulu)
Air asam jawa
Garam
Air perahan limau nipis/limau kasturi (untuk bagi wangi)
Ikan rebus (ikan temenung lemak)

Cara-caranya:

Masukkan cili padi bersama belacan dan air asam jawa dalam satu bekas.
Picitkan atau patahkan cili padi.
Tenyeh belacan sehingga hancur dan sebati dalam air asam jawa.
Masukkan garam.
Perahkan air limau nipis atau limau kasturi.
Kalau nak lagi berkuah, tambahkan air masak sejuk/air rebusan ikan/air mineral.
Akhir sekali masukkan ikan rebus. Kalau tiada ikan rebus, guna ikan goreng atau ikan bakar pun sedap.

Kuantiti bahan mengikut citarasa masing-masing. Selamat mencuba!

Kredit: Aida Akashahfitri
Baca juga: Cara Buat ‘Sambal Ikan Bilis Rangup’ Yang Bikin Ketagih, Satu Lauk Ni Dah Cukup!


Air Bandung Laici Cincau Sedap Kaw Kaw Untuk Berbuka, Memang Padu!

Sedapnya kalau berbuka nanti dapat minum air sejuk yang menyegarkan tekak seperti Air Bandung Laici Cincau. Setelah seharian menahan dahaga, tambah lagi dalam cuaca Malaysia yang panas.
Mudah saja nak buat air ni, anda semua wajib cuba untuk berbuka nanti! Resipi di bawah merupakan hasil perkongsian oleh saudara Ben Safwan di laman sosial Facebook miliknya. Selamat mencuba!
RESIPI AIR BANDUNG LAICI CINCAU
Bahan-bahan:

Laici 1 tin l
1 tin susu cair
1 tin susu pekat
3 sudu makan kacang tanah tumbuk
3 1/2 sudu makan sirap cap rose
1 sudu makan biji selasih
5-6 biji kurma merah
50-60 gram cincau hitam

Cara-cara:
1. Rendam kurma merah dan biji selasih hingga kembang. Sagat cincau.

2. Masukkan susu pekat, susu cair dan sirap ke dalam bekas. Kacau sebati dan tambah semua bahan. Air laici dalam tin pun masukkan juga. Tambah ais.

3. Tak perlu tambah air kosong. Kalau anda suka air soda, boleh tambahkan juga.

Selamat mencuba!

Kredit: Ben Safwan
Baca juga: 5 Resipi Air Untuk Berbuka Puasa Yang Menyegarkan & Mudah Dibuat, Wajib Cuba!


Air Blue Lemonade, Minuman Yang Menyegarkan Ketika Ramadan, Ikut Resipi Mudah Ini

Segarnya tekak bila dapat teguk air Blue Lemonade ini ketika berbuka puasa. Memang hilang dahaga tu sekali dapat sejukkan tekak dan badan.
Sekali tengok air bancuhan ini, mesti teringat lautan biru yang luas terbentang. Memang feeling habis sambil menikmati juadah berbuka puasa.
Baca juga: Dahaga Giler Musim Panas Ini? 5 Resipi Air Untuk Sejukkan Badan
Ada tekniknya untuk buat Blue Lemonade ini. Walaupun nampak premium, bahan-bahannya ringkas dan mudah sangat! tak sampai 10 minit dah siap bancuh sebelum azan maghrib berkumandang.
Hanya guna kordial ‘blue rose’ yang boleh didapati di kedai acheh atau pasaraya, korang dah boleh buat bancuhan air ini. Ini kalau buat berniaga air balang pun laku tau!
Contoh kordial air blue rose
Resipi ini telah dikongsikan sendiri oleh Cik Puan Cik Ning Haniey melalui laman Facebook dan membuatkan penulis pun terliur nak bancuh sendiri di rumah. Jom kita lihat cara-caranya.

RESIPI AIR BLUE LEMONADE

Saiz: 1 Jug Air
Bahan-bahan:
Kordial Blue Rose
2 biji lemon – dihiris bulat
4 biji limau nipis – dibelah dua
Daun pudina
1 batang serai – diketuk
Biji selasih – optional
6-7sdb gula
1 jug air
Ais ketul
Cara-caranya:
1. Mula-mula, hiris bulat-bulat lemon yang hendak digunakan sebagai hiasan. Kemudian yang selebihnya, perah lemon untuk keluarkan jusnya.
2. Buat bancuhan gula menggunakan air panas.
3. Selepas buat bancuhan air gula, masukkan kordial blue rose kira-kira 3 sudu besar dan masukkan air dalam setengah jug.
4. Kemudian, masukkan pula jus perahan lemon, daun pudina, serai dan biji selasih.
5. Kacau hingga sebati. Kira-kira lagi 15 minit dah nak masuk waktu berbuka, baru masukkan ais untuk sejukkan air bancuhan tadi.
6. Air sedia untuk dinikmati!

Selamat mencuba! Tapi jangan cuba rasa masa puasa pula, hiks.
Baca juga: Bekas Pekerja Starbucks Ini Kongsi Rahsia Bancuh Air Nescafe Padu, ‘Konfirm’ Terangkat lah!


Air Buah Naga Laici, Sekejap Je dah Habis Licin, Boleh Sejukkan Badan Sekali

Jom buat Air Buah Naga Laici untuk juadah air berbuka hari ini. Memang sedap dan sekejap je dah licin nanti. Boleh dapat sejukkan badan juga.
Kalau memang rasa nak minum jus buah naga, memang selalu pilih untuk buat sendiri je. Lebih sedap dan terjamin bahan-bahannya. Hiks! Confirm licin yang penting.
Baca juga: Air Blue Lemonade, Minuman Yang Menyegarkan Ketika Ramadan, Ikut Resipi Mudah Ini
Selain sedap dibuat air, banyak lagi kelebihan dan khasiat buah naga untuk kesihatan dan kecantikan yang pastinya ramai tak tahu.
Ia kaya dengan nutrisi, penuh serat, mempunyai sumber kalium yang tinggi, rendah kolestrol, kaya dengan antioksidan dan Vitamin C.
Dicampur pula dengan buah laici bersama airnya, memang banyak khasiat dengan kombinasi dua buah ini. Tak perlu dah masukkan gula. Tetap manis dengan rasa kedua-dua buah ini.
Resipi air ini telah dikongsikan sendiri oleh Cik Puan Siti Aminah Khalid menerusi laman Facebook. Gambarnya pula dari Aymaa Mushrie. Memang sedap bancuh jus ini masa tengah musim panas. Sejuk tekak dan badan. Jom kita lihat cara-caranya.

RESIPI AIR BUAH NAGA LAICI

Bahan-bahan:

2 biji buah naga
1 tin Laici (air sahaja) Buah laici untuk dihidang.
Ais secukupnya

Cara-cara:
1. Ambil 2 biji buah naga yang dah dibuang kulitnya dan masukkan ke dalam mixing bowl.
2.Tuang air laici tin ke dalam mixing bowl dan kisar 15 saat | speed 8. / Jika guna blender biasa boleh kisar sehingga halus.
3.Dalam gelas, masukkan kiub ais dan laici.
4. Tuangkan minuman yang sudah di kisar tadi.
Tips tambahan:
1. Guna buah naga isi merah.
2. Kalau suka manis boleh tambahkan gula 20-30g semasa kisar dalam mixing bowl.
3. Hidang air 5-10 minit sebelum berbuka.

Wow! Mudah sangat nak hasilkan air buah naga laici yang sedap, segar, dan manis macam ni kan. Bahan-bahan pun mudah je nak dapat semuanya. Paling simple nak buat dan rasa yang marvellous.
Diharapkan perkongsian nak buat air buah naga laici ini dapat memberikan manfaat kepada kita semua. Save dulu mana tahu kot-kot nak buat untuk buka puasa atau hari raya nanti. Fuuh, jauh fikir kan?
Selamat mencuba!
Baca juga: Air Laici Kang Cara Mudah Ini Dapat Lebih 2.8K Shares, Cukup Rasa Segar Dan Manisnya


Air Cocktail Bandung Buah-Buahan, Nikmatnya Dapat Minum Untuk Berbuka!

“Fuhh terliurnya tengok orang share air cocktail bandung buah-buahan untuk berbuka. Guna bahan mudah pula tu..”
Setiap kali nak berbuka puasa, mesti nak minum air yang menyegarkan tekak kan? Tapi malas pula nak ke bazar semata-mata untuk membeli air.
Tidak mengapa, anda boleh cuba buat sendiri air berbuka puasa yang sejuk tekak seperti air koktail bandung buah-buahan ini di rumah.
Bahan-bahan yang digunakan juga mudah didapati di mana-mana pasar raya. Cara penyediaannya juga sangatlah mudah!
Baca juga: Air Katira Versi Simple, Resipi Dapat Lebih Dari 1.8k Shares, Sedap Diminum Sejuk Tau!
Resipi Air Cocktail Bandung Buah-Buahan
Bahan-bahan:

1 tin laici
1 tin buah-buahan campur
1 tin susu pekat
1 tin susu cair
Perasa sirap
Ais

Cara-cara:
1. Campurkan semua bahan-bahan di atas iaitu 1 tin laici, 1 tin buah-buahan campur, 1 tin susu pekat, 1 tin susu cair dan perasa sirap. Tambah sedikit air jika nak kurangkan manis. Kemudian tambah ais secukupnya.
2. Jika guna jug kecil, kurangkan kuantiti bahan kepada separuh bahagian saja.

3. Kacau sebati dan sedia untuk diminum. Sesuai dijadikan minum berbuka puasa mahupun hidangan kepada tetamu yang berkunjung ke rumah.

Kredit resipi dan gambar: Ira Idris
Baca juga: Resipi Buko Pandan Yang Sedap, Ikut Teknik Ini Kalau Nak Lebih Berkrim


Cara Buat Air Detox Untuk Kempis Perut, Guna Uncang Green Tea Je

Air detox masih menjadi amalan kebanyakan orang yang mahu menurunkan berat badan. Lebih lagi buat mereka yang mempunyai perut buncit.
Masalah perut buncit ini sering berlaku tak kira pada lelaki atau wanita. Perut buncit bukan saja membuatkan kita menjadi ‘malas’, malah proses memilih pakaian juga menjadi susah kerana pasti akan ‘sangkut’ pada bahagian perut.
Rupanya mudah saja cara menyediakan air detox untuk kempiskan perut ini. Hanya memerlukan beberapa bahan dapur yang sudah ada di dapur rumah.
Kalau nak tahu cara penyediaannya yang lengkap, ikuti perkongsian oleh Mas Aura di bawah. Semoga bermanfaat!
Baca juga: Petua Hilangkan Batuk Guna 2 Bahan, Hanya Guna Limau Kasturi & Kicap
RESEPI AIR DETOX UNTUK KEMPISKAN PERUT
Bahan-bahan:

Green tea cap Boh 1 uncang
1 sudu besar halba
Halia (boleh letak banyak mana yang mahu, lagi banyak lagi bagus)
2 cawan air masak

Cara-cara penyediaan:
1. Satukan semua bahan iaitu uncang green tea, 1 sudu besar halba, halia dan 2 cawan air masak di dalam periuk. Rebus sehingga mendidih.

2. Bila dah mendidih, tutup api dan biarkan suam sebelum sedia untuk diminum. Boleh tambah sedikit madu jika suka. Selamat mencuba!

Info tambahan:

Lebih bagus jika diminum sebelum makan semasa perut kosong
Minum secara konsisten untuk menampakkan hasil
Boleh tambah manjakani atau kunyit untuk kaum hawa, tetapi kunyit jangan minum hari-hari. 1 atau 2 kali seminggu saja
Jika mahu wangi, letakkan 1 atau 2 batang serai semasa merebus

Kredit: Mas Aura
Baca juga: Cara Buat Pati Lemon Madu, Elok Untuk Kurangkan Batuk & Turunkan Paras Kolestrol


‘Deep Clean’ Air Fryer, Wanita Ini Kongsi Kaedah Betul Cuci Agar Tak Mudah Rosak

Sejak viralnya menu yang boleh dimasak menggunakan air fryer, ramai mak-mak yang sudah mula beli air fryer.
Bila dah digunakan untuk masak, pasti kita perlu mencuci peralatan selepas sahaja digunakan bukan?
Kata orang, kalau nak basuh air fryer ini ada caranya yang tertentu, kalau tidak mudah rosak.
Baca juga: 10 Resipi Ayam Guna Air Fryer Paling Mudah, Sedap & Menyelerakan
Oleh itu, salah seorang pengguna ini berkongsikan cara dan teknik yang betul untuk korang basuh air fryer tanpa merosakkan peralatan tersebut.
Ini Kaedah Betul Cuci Air Fryer Agar Tak Mudah Rosak

Peralatan Yang Diperlukan:
Cuka Buatan
Soda Bikarbonat
Span Lembut
Sabun Cuci Pinggan
Kain Bersih
Berus Plastik
Cara cuci bahagian dalam:
1. Pastikan air fryer betul-betul sejuk dan dah ditutup suis.

2. Keluarkan bakul jaring dan letak di tepi.

3.Ambil tisu dan lap sisa-sisa makanan di sekeliling kawasan dalam supaya memudahkan proses korang mencuci nanti. Kemudian, masukkan kembali jaring ke dalam bakul.

4. Didihkan air dan gunakan air panas ini dituang ke dalam bakul air fryer. Ini bagi memudahkan sisa makanan tertanggal, rendam selama 3 minit. Jangan guna span besi basuh pinggan kerana akan mengeluarkan ‘coating’ jaring bakul.

5. Masukkan satu penutup cuka dan suku sudu soda bikarbonat. Kemudian, goncangkan seketika bakul air fryer korang untuk mengeluarkan lagi sisa makanan.

6. Sementara menunggu sisa makanan tertanggal, korang boleh menggunakan senduk kayu atau berus untuk cuci bahagian jaring.

7. Tuang air rendaman tadi kemudian cuci air fryer seperti biasa. Pastikan korang cuci bahagian dalam menggunakan tangan untuk mengelakkan ia dari terhakis. Bilas dan siap!

Cara cuci bahagian luar:
1. Simpan wayar dengan menolak ke bahagian dalam.

2. Baringkan air fryer. Kemudian, basahkan kain dengan air tanpa menggunakan sabun. Bersihkan elemen pemanas dan lapkan ia secara membulat.

3. Lapkan juga bahagian badan air fryer supaya nampak bersih dan kemas!

Sumber: Amanda Tan


Air Katira Versi Simple, Resipi Dapat Lebih Dari 1.8k Shares, Sedap Diminum Sejuk Tau!

Masuk je bulan Ramadan, tak sah kalau tiada Air Katira ini dan menjadi air pilihan semua orang untuk menghilangkan dahaga.
Bukan itu sahaja, asal usul perkataan ‘katira’ itu sahaja adalah istilah pinjaman bahasa Sanskrit iaitu sejenis tumbuhan yang lendir getahnya boleh digunakan untuk pelbagai tujuan.
Teknik membuat minuman menggunakan gam katira ini merupakan resipi yang telah lama diamalkan masyarakat luar dan dikatakan mampu menyejukkan badan.
Baca juga: Limau Kasturi Asam Boi, Sedap Basah Tekak Ikut Resipi Mudah Ini
Bila air minuman ini sampai di Malaysia, kita mevariasikan lagi dengan gabungan susu, biji selasih, pandan, kekacang, cincau, cendol, dan lain-lain. Disebabkan itulah air katira Malaysia berwarna hijau kerana gabungan pandan atau tebu dalam resipi bancuhan.
Untuk resipi versi mudah ini, jom kita ikuti perkongsian dari Cik Puan Sheila Fendy yang menraih lebih 1.8k shares ini. Memang mudah dan sedap! Yang baru belajar pun boleh buat.

RESIPI AIR KATIRA VERSI SIMPLE

Saiz air: 1 jug
Bahan-bahan:
Kordial berperisa tebu brand Double Lion
Susu pekat manis
Chia seed / biji selasih
Air cincau
Air
Ais
*Sukatan mengikut sesedap mata memandang dan sesedap rasa.
Cara-cara:
1. Mula-mula, masukkan 1 senduk air kordial perisa tebu dan air cincau.
2. Kemudian, masukkan pula sesudu chia seed atau biji selasih.
3. Selepas itu, masukkan setengah tin susu pekat manis dan air secukupnya.
4. Akhir sekali, masukkan ais. Siap untuk dihidang!

Mudah dan ringkas! Semoga perkongsian resipi Air Katira ini memberi manfaat kepada semua. Sangat sesuai untuk dibuat pada bulan Ramadan ini.
Pastinya lebih berpuas hati jika dibuat sendiri berbanding membeli di kedai. Jadi tunggu apa lagi tu? Jom kita mula membuatnya sekarang.
Baca juga: Air Laici Kang Cara Mudah Ini Dapat Lebih 2.8K Shares, Cukup Rasa Segar Dan Manisnya


Air Kosong Ada Tarikh Luput? Ini Jawapan Kepada Persoalan Anda

 PENULIS
myResipi

 KATEGORI
Artikel

 POSTED ON
2020-08-18 11:20:39

Seperti yang kita sedia maklum, semua produk makanan dan minuman perlu menyatakan tarikh luput bagi memastikan keseragaman pembungkusan makanan termasuklah air kosong. Jika tarikh luput sudah sampai ke tarikh yang dinyatakan, makanan atau minuman tersebut harus dibuang.

Kredit: The Berkey

Air mineral juga mempunyai tarikh luput tertera pada setiap botolnya. Walaupun terdapat tarikh luput pada botol air minuman atau mineral, namun hakikatnya air minuman ini sebenarnya tidak mempunyai tarikh luput. Pasti anda turut tertanya-tanya mengapa air mineral juga perlu mempunyai tarikh luput. Oleh itu, jom ikuti perkongsian Dr. Fatimah Salim dan Dr Musfiroh yang menjelaskan sebab air mineral ada tarikh luput.

KENAPA AIR KOSONG MEMPUNYAI TARIKH LUPUT?

Kredit: Daily Makan

Peraturan menyatakan tarikh luput pada semua makan dan minuman, termasuklah air kosong sebenarnya telah digunapakai dari New Jersey, Amerika Syarikat pada tahun 1987. Ini sebenarnya adalah bertujuan untuk menyeragamkan pembungkusan air. Sesetengah air minuman hanya diberikan tarikh luput ‘baik sebelum’ atau ‘best by’ dalam tempoh dua tahun atau kurang dari tarikh pembungkusan.

Bagi yang tertanya tentang jenis bahan plastik yang digunakan sebagai botol air, anda tidak perlu risau kerana kebanyakan botol untuk membungkus air minuman ini diperbuat dari plastik berjenis Polyethylene Terephthalate dan High-density Polyethylene. Walaupun berlakunya kebocoran, namun kedua jenis plastik ini adalah antara plastic yang paling selamat dan tidak akan membahayakan kesihatan.

Kredit: Omnexus

Kredit: Byju's

Menurut Dr Musfiroh, dari Fakulti Sains Bumi Universiti Malaysia Kelantan, plastik kategori Polythylene ini kadangkala menyerap bau serta rasa daripada makanan dan minuman yang disimpan di dalamnya. Jenis plastik PETE ini tidak dicadangkan untuk digunakan lebih daripada sekali.

Manakala untuk jenis High Density Polythylene pula, jenis ini paling banyak dikitar semula. Ia disebabkan sifatnya yang keras, kuat, tahan pada suhu tinggi dan suhu rendah. Jadi, ianya sesuai untuk digunakan sebagai pembungkus air minuman. Tarikh ini sebenarnya boleh membantu dalam mengenalpasti berapa lama air minuman itu telah dibungkus dalam bekasnya. Ini kerana bergantung kepada beberapa faktor penyimpanan iaitu;

Tahap pendedahan kepada cahaya dan suhu

Kredit: Freepik

Suhu dan cahaya berupaya mengganggu keutuhan bahan binaan bekas bungkusan plastik. Ini yang menyebabkan komponen plastik bocor ke dalam air minuman, menjadikan air itu tidak selamat untuk diminum. Sebagai contoh, botol air yang ditinggalkan dalam kereta atau terdedah dengan cahaya matahari secara terus.

Jenis bahan botol bungkusan

Kredit: Botol Anggun
 Bahan bungkusan terutamanya plastik, boleh mengubah rasa air minuman ini. Hal ini kerana air di dalam botol plastik berpotensi untuk menyerap bahan kimia gas lain daripada persekitaran menyebabkan rasa air berubah.

Penyimpanan dalam tempoh masa yang lama

Kredit: blogmazeer.com
 Faktor ini juga boleh menyebabkan bahan penstabil iaitu antioksida pada bekas kurang berfungsi. Ini juga menyebabkan potensi kontaminasi bakteria pada botol air tersebut meningkat.

Oleh itu, penting untuk setiap botol air mempunyai label tarikh luput walaupun air minuman tidak mempunyai tarikh luput. Ini untuk menjamin keselamatan orang ramai ketika meminumnya. Semoga bermanfaat untuk semua!


Haid Tak Lawas & Tak Menentu? Jom Amalkan Minum Air Kunyit Asam Jawa Ini

Ada hadapi masalah haid tidak teratur? Jom amalkan air kunyit asam jawa ini. Bukan sahaja bagus untuk melancarkan haid, malah ada banyak kelebihan lain jika mengamalkan minuman ini.
Wajah akan lebih bersih, memberikan tenaga, awet muda dan banyak lagi. Tetapi jangan amal minum setiap hari  kunyit bersifat mengeringkn darah haid, jadi boleh mempercepatkan pra menopause.
Jadi tidak ada salahnya jika kita amalkan cara tradisional selain dari berjumpa doktor untuk mengesan punca haid tidak teratur. Kalau nak tahu cara membuat air kunyit asam jawa ini, jom baca perkongsian oleh Lyndah Abraham di bawah.

Air Kunyit Asam Jawa
Nak period lawas..nak period lancar? Amalkan lah jamu. Jamu ni bukan makan hari-hari seumur hidup pun. Ada masa kita rehat ada masa kita makan. Bila kita berjamu period akan lawas dan lancar. Malah ada yang hilang senggugut macam saya. Selain dari jamu boleh amalkan, Air Kunyit Asam Jawa versi Mak kita.
Bahan-bahan:

Kunyit hidup 1 inci
Halia 1 inci
Asam jawa 1 sudu makan
Garam secubit
Air suam 1 cawan

Cara-cara:
1. Tumbuk lumat kunyit, halia dan garam.

2. Campurkan bahan tumbuk dengan asam jawa. Kemudian tuangkan air suam.

3. Tapis air kunyit asam kedalam cawan tadi.
4. Sedia untuk di minum. Boleh Amalkan sebulan sekali (haid hari ke 2 atau selepas haid).
5. Tak perlu rebus, kalau nak rebus boleh je. Tapi mak kita cakap khasiat tak sama.

AMARAN: Dinasihatkan supaya tidak di amalankn setiap hari kerana kunyit bersifat mengeringkn darah haid, jadi boleh mempercepatkan pra menopause.
Khasiat air kunyit asam jawa:

Melancarkan darah haid atau nifas.
Melawaskan pembuangan bagi dalam pantang sangat2 membantu dari terkena sembelit. Bagi berpantang boleh amalkan selama 3 hari berturut-turut.
Menaikkan seri wajah.
Mencantikkn tubuh.
Menyihatkan tubuh.
Memberi tenaga.
Awet muda jika diamalkan.

Kredit: Lyndah Abraham


Air Laici Kang Cara Mudah Ini Dapat Lebih 2.8K Shares, Cukup Rasa Segar Dan Manisnya

Nikmatnya kalau dapat minum air Laici Kang masa berbuka puasa nanti. Memang auto sejukkan tekak dan badan bila dah seharian menahan lapar dan dahaga.
Bagi penggemar air ini, jom ikuti cara mudah buat Laici Kang ini. Yang baru nak mencuba, sekali rasa mesti ketagih punya!
Laici kang ini banyak khasiatnya lagi-lagi untuk wanita. Antaranya ialah ia membantu memperbanyakkan susu badan kaum wanita. Jadi ibu muda yang ada masalah susu badan yang sikit boleh la amalkan minuman ini.
Baca juga: Brazilian Lemonade, Guna 4 Bahan Je, Memang Segar Tekak Ikut Resipi Viral Ini
Bukan itu sahaja, ia juga berkhasiat untuk mencegah osteoporosis dan anemia, membantutkan sel kanser, meningkatkan imun badan dan sebagainya. Ehh kalau nak cerita satu- satu tentang kebaikan air ni sampai esok pun tak habis.
Resipi air ini telah dikongsikan sendiri oleh Encik Ariff Budiman Zainal Abidin di laman Facebook. Perkongsian beliau ini telah meraih sehingga 2.8K shares tau. Jom kita tengok cara-caranya.

RESIPI AIR LAICI KANG

Bahan-bahan:

Barli – direbus
Getah Anggur
Kundur
Biji Selasih
Kulat Kering
Kismis
Longan kering – rendam 5 minit
Kembang semangkuk -rendam 3 jam
Kurma merah
Gula batu
Gula kabung

*kuantiti hanya agak-agak untuk sukatan seorang minum atau satu jug
Cara-cara penyediaan:
1. Panaskan periuk. Masukkan air secukupnya. Kemudian, masukkan gula kabung, gula batu, longan kering, getah anggur dan kulat kering. Biarkan seketika biar gula melaka cair.

2. Kemudian masukkan semua bahan dalam paket kecuali kacang shandong dan kismis. Dan masukkan daun pandan (jika suka).
3. Bila semua bahan mendidih, tutup api dan taburkan kacang semangkuk dan kismis.
4. Angkat dan tuangkan ke dalam gelas atau mangkuk.
5. Jika ingin dihidangkan sejuk, tuang laici kang ke dalam ais dan masukkan hiasan tambahan seperti laici, nata de coco dan puding berperisa buah.
6. Dan jika ingin diminum ketika panas tuangkan ke dalam cawan dan hirup perlahan.

Mudah dan ringkas! Dah boleh nikmati laici kang ini ketika panas atau sejuk mengikut kesukaan korang.
Selamat mencuba!
Baca juga: Air Blue Lemonade, Minuman Yang Menyegarkan Ketika Ramadan, Ikut Resipi Mudah Ini


Air Lychee Lemonade Cara Khairul Aming, Tak Kering Tekak Bila Berbuka Nanti!

Air berbuka hari ini jom bancuh Lychee Lemonade cara Khairul Aming ini. Resipi ini pernah viral beberapa tahun lepas. Memang sejuk tekak lepas minum air ini tau.
Bahan-bahan pun mudah nak dapat. Tinggal terus bancuh dan masukkan ais je nanti. Bagi penggemar laici dan juga lemonade, mesti taknak lepaskan peluang untuk mencuba resipi bancuhan ini.
Baca juga: Air Katira Versi Simple, Resipi Dapat Lebih Dari 1.8k Shares, Sedap Diminum Sejuk Tau!
Untuk pengetahuan korang, buah laici ini berasal dari dari China dan beberapa bahagian di rantau Asia Tenggara.
Ia adalah buah bulat kecil dengan kulit merah jambu yang nipis dan kasar. Di bawah kulitnya terdapat isi laici manis berwarna putih dan pada inti buahnya terdapat biji coklat yang panjang. Kedua-dua kulit dan biji tidak boleh dimakan.
Isinya berair dan manis dengan sedikit rasa sitrus dan mempunyai wangian bunga yang indah. Fuhh terliur tau bila baca ini. Tanpa membuang masa, jom kita tengok cara-caranya

RESIPI AIR LYCHEE LEMONADE

Bahan-bahan:

1 tin laici
2 biji lemon – untuk perah dan hiris sebagai hiasan
1 mangkuk kecil madu
Air secukupnya
Ais secukupnya
Daun pudina – optional

Cara-cara membancuh:
1. Dalam satu jug, masukkan satu tin laici bersama buahnya.
2. Selepas itu, perah buah lemon untuk dapatkan jusnya.  Selebihnya hiris2 atau 3 keping lemon sebagai hiasan.
3. Kemudian, masukkan semangkuk madu. Campur dengan sedikit air hingga separuh jug.
4. Kacau bagi sebati. Kemudian boleh masukkan ais dan daun pudina.
5. Siap untuk dihidang!

Siap untuk dinikmati! Air lychee lemonade ini paling baik dihidangkan dalam keadaan sejuk, kalau tak nak dihidangkan segera, boleh simpan ia sejuk di dalam peti sejuk.
Minuman ini boleh bertahan selama 3 hingga 4 hari di dalam peti sejuk.
Hanya masukkan ketulan ais sejurus sebelum dihidangkan untuk mengelakkan air limau laici menjadi cair. Selain itu, tambahkan laici sahaja sebelum dihidangkan.
Selamat mencuba!
Baca juga: Air Laici Kang Cara Mudah Ini Dapat Lebih 2.8K Shares, Cukup Rasa Segar Dan Manisnya


Amal Air Rebusan 4 Rempah Ini, Boleh Turunkan Berat & Ringankan Badan

Jom amalkan air rebusan herba ini untuk cergaskan badan anda. Maklumlah, selepas seharian bekerja badan akan berasa lesu apabila tiba di rumah.
Kadangkala sehingga tidak sempat untuk mengemas rumah kerana terlalu letih. Namun begitu, kerja tetap perlu diteruskan.
Oleh itu, anda boleh cuba amalkan air rebusan herba bersama lemon dan madu ini untuk mencergaskan badan.
Baca juga: Bukan Saja Penyedap Masakan, Ini 10 Khasiat Bawang Putih Untuk Kesihatan
Air rebusan herba ini juga dikatakan boleh menjadikan badan lebih ringan, membuang angin dalam badan dan memberikan tenaga.
Selain itu, air ini juga sesuai diambil oleh mereka yang ingin menurunkan berat badan dan mengempiskan perut.
Bahan-bahan yang digunakan dalam air rebusan ini juga berasaskan herba dan rempah yang ada banyak khasiatnya.
AIR REBUSAN HERBA UNTUK CERGASKAN BADAN

Bahan-bahan:

1 liter air
2 batang serai
7 biji cengkih
1 batang kayu manis ceylon
3 hiris halia di ketuk
1 biji lemon
Madu

Cara-cara:
1. Rebus semua bahan kecuali madu dan lemon selama 15 hingga 20 minit. Tutup api, ambik setengah gelas air rebusan, tambah setengah gelas air biasa, perah satu hirisan lemon dan tambah 1 sudu madu.

2. Minum ketika masih suam sebelum makan.
3. Baki air rebusan, boleh disimpan dalam peti sejuk. Bila nak minum, ambik setengah gelas dan campur setengah gelas air panas. perah lemon dan tambah madu. Minum ketika suam.
KHASIAT BAHAN-BAHANNYA

Kayu manis ceylon

Kayu manis sebenar (true cinanmon)
Mengandungi kandungan coumarin yg amat rendah (0.017gm/kg) berbanding kayu manis cassia (0.31-6.97gm/kg)
Mengurangkan kolesterol
Membantu melambatkan proses penuaan
Merawat nafas berbau
Kurangkan kadar gula dalam darah
Mampu kuruskan badan

Halia

Buang angin dalam badan
Kurangkan bau hamis darah ketika haid
Buang angin dalam badan
Tingkatkan tenaga batin
Merawat pengaliran darah yang ada masalah
Panaskan tubuh

Bunga cengkih

Rawat masalah pernafasan
Bantu sistem pencernaan
Panaskan tubuh
Mengandungi euganol yang berfungsi untuk cegah darah beku dan cegah sakit jantung dan stroke
Sumber antioksidan yang jaga kesihatan kulit dan wajah

Madu asli

Tingkatkan antibodi badan
Tambah stamina
Cantik kan kulit
Perangi bakteria dalam badan
Mencegah penuaan
Meingkatkan penyerapan nutrisi dalam badan

Lemon

Melancarkan pencernaan
Bersihkan darah
Pecahkan lemak di badan
Bantu tingkatkan stamina

Kredit: Habibah Badar Bajrai
Baca juga: Bukan Hanya Boleh Cegah Sembelit, Ini 10 Khasiat Buah Tembikai Yang Anda Perlu Tahu


Patutlah Air Sirap Kenduri Sedap Lain Macam, Rupanya Ini Resipi Rahsianya

Bila kita buat air sirap di rumah, rasanya pasti tidak sama seperti air sirap kenduri yang kita biasa minum ni majlis kahwin.
Air sirap sudah sinonim dengan majlis kenduri kahwin dalam kalangan masyarakat kita.
Minum waktu cuaca panas memang sedap, sejuk tekak dibuatnya! Nak tahu rahsianya? Jom perkongsian resipi oleh Puan Azizah Zainudin di bawah.
Resipi Rahsia Air Sirap Kenduri
Resipi yang saya pelajari ketika berada di kampung Pulau Pinang.
Air sirap ini adalah air wajib ada dalam peti ais. Kalau sampai di kampung, air inilah yang akan dicari terlebih dahulu. Air sirap ini tidak pernah berubah rasa sejak pertama kali saya minum pada tahun 2006 hingga kini.
Air sirap je pun! Sirap bukan sebarang sirap tau, rasanya bukan main sedap lagi. Boleh terbawa-bawa sampai mimpi. Hihihi.
Bahan-bahannya seperti berikut:

Gula pasir 1 kg
Jintan manis 1 sudu besar
Buah pelaga 1 sudu besar
Daun pandan 2 helai
Sirap 2 sudu
Air secukupnya

Cara-cara:
1. Semua bahan tersebut disatukan dan dididihkan sehingga pekat mengikut citarasa masing-masing. Lagi lama dimasak, lebih bagus.

2. Campuran jintan manis dan buah pelaga akan membangkitkan aroma dan rasa air sirap yang sedap.
3. Ditambah pula dengan wangian daun pandan.
4. Selepas siap dimasak, biarkan sejuk kemudian ditapis dan disimpan.
5. Apabila hendak minum, ambil dan bancuh dengan air. Selamat mencuba!
Kredit: Azizah Zainudin


Air Teh Kundur, Nikmatnya Minum Air Ini Sejukkan Badan, Jom Buat!

Jom buat Air Teh Kundur untuk juadah air berbuka puasa kejap lagi. Memang sedap nak sejukkan badan masa tengah musim gelombang haba sekarang.
Ingat tak Raya dulu-dulu mesti ada yang hidang air kotak kundur untuk tetamu, kan?
Ini kerana, air kotak mudah dan tak perlu dibancuh lagi, malah ada pelbagai perisa dan salah satunya adalah air teh kundur ini.
Kalau nak tahu, air teh kundur ini juga dikenali dengan nama winter melon. Bahkan, rasanya sedap dan ada semacam bau gula melaka.
Malah bukan sebab rasanya sahaja orang suka minum air teh kundur ni, dikatakan buah kundur mempunyai khasiat yang baik untuk kesihatan dan bagus untuk menyejukkan badan.

Baca juga: Brazilian Lemonade, Guna 4 Bahan Je, Memang Segar Tekak Ikut Resipi Viral Ini
Antara khasiatnya ialah dapat menjaga keseimbangan degup jantung, otot serta saraf tetap aktif, serta melancarkan pencernaan serta membantu turunkan berat badan.
Jadi elok juga kiranya bulan puasa ini kita sajikan air teh kundur untuk keluarga tapi bukan versi air minuman yang dijual dalam kotak, tapi kita buat sendiri. Itu lagi terbaik!
Nak tahu resipi boleh ikut apa yang dikongsikan oleh Cik Puan Nur Aida Md Zainuddin dan menurutnya juga minuman ini sedap di minum panas atau campur ais untuk diminum sejuk.

RESIPI AIR TEH KUNDUR

Bahan-bahan:

Buah kundur
Serbuk teh
Gula Melaka
Gula putih
Daun pandan
Air
Ais

Cara bancuhan:
1. Potong kundur ikut cara kita nak. Boleh potong panjang-panjang.
2. Panaskan gula melaka beserta gula dan tambah daun pandan.
3. Masukkan buah kundur dan reneh biar lama sehingga lembut dengan api perlahan.
4. Dah pekat, dah lembut buahnya siap tutup api.
5. Sedia dihidang sejuk atau panas.
Khasiat Buah Kundur:

Membantu pencernaan
Menjaga kadar cecair dlm tubuh, sejukkan badan
Melindungi sel dalam tubuh
Menjaga kesihatan tulang & gigi
Menambah tenaga
Mencegah selsema dan utk imun tubuh
Mencegah sakit jantung dan keradangan

Memang puas hati bancuh sendiri teh kundur ini. Yang penting beli buahnya dan bancuh ia seperti cara-cara di atas. Nikmat sangat untuk buat juadah air berbuka kejap lagi.
Selamat mencuba!
Baca juga: Air Laici Kang Cara Mudah Ini Dapat Lebih 2.8K Shares, Cukup Rasa Segar Dan Manisnya